27. zk., 2020ko otsailaren 10a, astelehena\nPDF (330 KB - 9 orri.)\nIldo horretan, Kultura eta Hizkuntza Politika Sailari jardun-arlotzat ezarri zaizkion ahalmenen esparruaren barruan, eta kontuan harturik, batetik, komikiaren edo marraztutako narratibaren sektorea hartzen ari den garrantzia (sorkuntzaren arloan zein industrian), eta, bestetik, aintzat hartuta ilustrazio grafikoko profesionalek erakutsi duten sormen maila, interesekoa iruditu zaigu sorkuntza grafikoa bultzatzera bideratutako neurriak babestea, komiki, nobela grafiko edo album ilustratuen kasuan. Azken helburua hau da: gaur egun gure herrialdean gorakada handia izaten ari den sormen-sektore hori finkatzen laguntzea eta sektore horri bultzada ematea.\nAutore bat baino gehiagoko obrak badira ere, eta obra horiek, normalean, lan literario eta lan grafikoa behar badute ere, laguntza-lerro hau obraren alderdi grafikoari zuzentzen zaio, bereziki konplexua delako eta ahalegin handia eskatzen duelako. Sormen-lanak izateaz gain produktu industrialak ere badirenez, laguntza-lerro hau obra jakin batzuei dago zuzenduta: argitalpena ziurtatuta, edo gutxienez, bideratuta duten obrei, hain zuzen ere. Ondorioz, artista grafikoen lana bultzatu eta sostengatzea helburu duen laguntza-lerro bat da, eta, aldi berean, Euskadin nobela grafikoen eta liburu ilustratuen argitalpena dinamizatu nahi du.\nBestalde, Emakumeen eta Gizonen Berdintasunerako Legearen (otsailaren 18ko 4/2005 Legea) 3.5 eta 25. artikuluek ezarritakoaren arabera, agindu honetan neurri espezifikoak hartzen dira, sormen kulturalaren arloan dauden desparekotasunak desagerraraztera edo murriztera bideratutakoak eta baita Emakumeen eta Gizonen Berdintasunerako VI. Plana betetzera eta kultura-arloko eta maila guztietako produkzio kultural eta artistikoko guneetan emakumearen presentzia areagotzera bideratutakoak ere.\nEra berean, Agindu hau Kultura eta Hizkuntza Politika Sailaren 2018-2020ko Dirulaguntza Plan Estrategikoaren barruan sartzen da.\nHau da agindu honen xedea: komiki, nobela grafiko edo album ilustratuen formatuko liburu bat osatzen duten ilustrazioak sortzeko prozesuei dirulaguntzak emateko baldintzak iragartzea eta arautzea.\nProiektuek originalak eta argitaratu gabeak izan behar dute, hau da: orain arte garatu gabeak eta argitaratu gabeak. Ez dira kontuan hartuko bilduma baten parte direnak, aldizkako argitalpenetara zuzendutakoak, edo hasi eta amaitu egiten diren kapituluak.\n1.– Dirulaguntza hauetarako, guztira, 105.000 euro erabiliko dira.\n2.– Ilustrazioak sortzeko dirulaguntzei dagokien kopurua bi prozeduratan banatuko da:\na) 15.000 euroko 4 laguntza, komiki bat edo nobela grafiko bat argitaratzea helburu duten ilustrazio-proiektuentzat. Laguntzetako bat, gutxienez, 30 urtetik beherako pertsona batentzat izango da, eta bat emakume batentzat.\nb) 15.000 euroko 3 laguntza, album edo liburu ilustratu bat argitaratzea helburu duten ilustrazio-proiektuentzat. Laguntzetako bat, gutxienez, 30 urtetik beherako pertsona batentzat izango da, eta bat emakume batentzat.\n3.– Adinaren baldintza frogatzeko kontuan izan beharreko data eskaerak aurkezteko epearen azken eguna izango da.\n4.– Agindu honetako dirulaguntzak lehiaketa-prozeduraz ebatziko dira 2. atalean ezarritako lerro bakoitzean, eta 10. artikuluan agertzen diren esleipen-irizpideen arabera. Balorazio fasean, aipatutako artikuluan ezarritako puntuazio berdina edo altuagoa lortzen duten proiektuek baino ez dute izango dirulaguntza lortzeko aukera.\nBalorazioa egina dagoenean, prozedura bakoitzean aukeratutako proiektuak hurrenkeran jarriko dira lortutako puntuazioaren arabera. Lehen dirulaguntza egokituko zaio 30 urtetik beherako pertsonen artean puntuaziorik altuena lortu duenari, eta bigarren dirulaguntza, berriz, puntuaziorik altuena lortu duen emakumeari (emakumea ez bada lehen dirulaguntza lortu duen 30 urtetik beherako pertsona). Ondoren, beste dirulaguntzak emango dira, ezarritako hurrenkeraren arabera.\nEskabiderik aurkeztu ez delako edo eskabideek betekizunak betetzen ez dituztelako, lerro bateko laguntzaren bat eman gabe uzten bada, beste lerrorako laguntza-kopurua handitu egin ahal izango da eman gabeko horrekin, betiere, laguntzen kopuru totala aldatu gabe.\n2.– Agindu honetan aurreikusitako dirulaguntzak jasotzeko beharrezkoa da zerga-betebeharrak eta Gizarte Segurantzarekikoak beteta izatea.\n3.– Agindu honetan aurreikusitako dirulaguntzak jasotzeko, eskatzaileak ez du izan behar dirulaguntza edo laguntza publikoak eskuratzeko aukera ukatzen dion zigor administratibo edo penalik, ezta dirulaguntzak jasotzeko legezko debekurik ere, sexu-bereizkeriaren ondoriozkoak barne, Emakumeen eta Gizonen Berdintasunerako Legearen (otsailaren 18ko 4/2005 Legea) azken xedapenetako seigarrenaren arabera.\nDirulaguntzei buruzko Lege Orokorraren 13.2 artikuluan ezarritako debekuren bat dutenek ezin izango dituzte dirulaguntza hauek jaso.\n5.– Eskatzaileek bi laguntza-eskaera aurkez ditzakete gehienez, eta deialdi honen modalitate bakarrean aurkeztu ahal izango dira eskaerak. Pertsona berak zenbait modalitatetara aurkezten baditu eskaerak, bakarrik onartuko dira sarrera-erregistroaren arabera aurkeztutako lehenari dagokion modalitatean aurkeztutakoak; gainera, pertsona berak eskaera bat baino gehiago aurkezten badu, modalitate horretan aurkeztutako lehena eta bigarrena bakarrik onartuko dira. Deialdi honetan, pertsona berak ezin izango du izan dirulaguntza bat baino gehiago.\n6.– Aurreko urteko deialdiko edozein modalitatetan dirulaguntza lortu zuten pertsonek ezin izango dute dirulaguntza eskatu deialdi honetan.\nKultura eta Hizkuntza Politika Saileko Kultura Sustatzeko Zuzendaritzari dagokio deialdi honetan aurreikusitako laguntzen kudeaketa-lanak egitea.\n2.– Eskabideak aurrez aurre edo bitarteko elektronikoz aurkezteko aukera dago:\n– Aurrez aurre: eskabideak toki hauetan aurkeztu ahal izango dira: Zuzenean zerbitzuan; EAEko erregistro osagarrietan, hau da, apirilaren 29ko 72/2008 Dekretuan (Euskal Autonomia Erkidegoko Administrazio Orokorraren eta bere erakunde autonomoen erregistroen sorrera, antolaketa eta funtzionamenduari buruzkoa) adierazitako edozein erregistrotan; edo Administrazio Publikoen Administrazio Prozedura Erkidearen Legearen (urriaren 1eko 39/2015 Legea) 16.4 artikuluan aurreikusitako organo, establezimendu eta dependentzietan.\n– Bitarteko elektronikoz: euskadi.eus egoitza elektronikoan sartuta aurkeztuko dira eskabideak, artikulu honetako 4. zenbakian adierazten diren helbideen bidez.\n– Komikia edo nobela grafikoa: https://www.euskadi.eus/zerbitzuak/1047005\n– Album edo liburu ilustratua: https://www.euskadi.eus/zerbitzuak/1047306\n5.– Eskatzaileek Euskal Autonomia Erkidegoko zeinahi hizkuntza ofizialetan aurkeztu ahal izango dute eskaera, atxikitako egiaztagiriekin batera. Halaber, eskabidearen ondoriozko jardunetan, eta prozedura osoan, eskatzaileak aukeratutako hizkuntza erabiliko da, Euskararen Erabilera Normalizatzeari buruzko Oinarrizko Legearen (azaroaren 24ko 10/1982 Legea) 5.2.a) eta 6.1 artikuluetan ezarritakoaren arabera.\n6. artikulua.– Eskabidearekin batera aurkeztu beharreko agiriak eta betekizunak egiaztatzea.\na) Ilustratzailearen ibilbidea: formakuntza, egindako lanak eta argitaratutako liburuak.\nb) Ilustrazio-lanaren oinarri izango den gidoi literarioa, pertsonaien deskribapena eta argumentuaren sinopsi osoarekin batera. Komiki eta nobela grafikoen kasuan, gutxienez 8 orriko gidoi zehatza.\nc) Egin beharreko ilustrazioaren lagin bat, gutxienez marraztutako 6 orri dituena eta horietako bat amaierako emaitzarekin.\nd) Kasuaren arabera, testuaren edo gidoiaren autorearen eta ilustratzailearen artean sinatutako kontratua. Ez da beharrezkoa izango, obraren testua edo gidoia jabari publikokoa bada.\ne) Argitalpen-kontratua edo argitaletxe batekin hartutako konpromiso irmoari buruzko gutuna, obra argitaratzeari buruzkoa, edizioaren ezaugarri tekniko eta fisikoak jasotzen dituena. Argitaletxeak frogatu beharko du azken hiru urteetan hiru obra argitaratu dituela.\nf) Sustapen-plana. Aipatuko dira obraren sustapen-planaren barruan kokatutako itzulpenak, hedapen-estrategiak, nazioartekotze-estrategiak, booktrailerrak edo bestelako komunikazio-ekintzak.\ng) Proposamenaren laburpen-fitxa, euskadi.eus orrian ezarritako ereduaren araberakoa eta proiektuaren modalitatea adierazten duena.\nh) Eskaera baloratzeko aurkeztu nahi den dokumentazio osagarria.\n3.– Aurkeztu beharreko dokumentu elektronikoek honako ezaugarri hauek izan beharko dituzte:\n– Deskarga daitezkeen ereduak erabiliko dira, halakorik bada, eta ahal bada ereduaren formatu berean aurkeztuta.\n– Gainerako dokumentazioa, ahal bada, PDF formatuan aurkeztuko da.\n– Eskatzaileak egiaztatu behar du ez dagoela laguntza edo dirulaguntza publikoak jasotzea eragozten dion zehapen administratibo edo penal baten pean, edo ez daukala horretarako legezko debekurik.\n– Proiektu originala dela eta orain arte ez dela hala garatu.\n1.– Bi modalitatetan aurkeztutako eskabideak aztertu eta ebaluatzeko, Balorazio Batzorde bakarra eratuko da, eta pertsona hauek izango dira batzordekideak:\n– Presidentea: Kultura Sustatzeko zuzendaria. Bertan ez badago, Sektore Publikoaren Araubide Juridikoaren Legearen (urriaren 1eko 40/2015 Legea) 19. artikuluan ezarritakoaren arabera jardungo da.\n– Bokalak: 3-5 kide, Kulturako sailburuordeak izendatuta laguntzen xede diren arloan adituak direnen artean.\nKultura Sustatzeko Zuzendaritzako teknikari bat, Kulturako sailburuordeak izendatua, izango da Batzordeko idazkaria, eta hitza izango du baina botorik ez.\n2.– Balorazio Batzordearen behin betiko osaera Euskal Herriko Agintaritzaren Aldizkarian argitaratutako Kulturako sailburuordearen ebazpen bidez ezagutaraziko da, eratu aurretik, interesdunek errefusatzeko eskubidea erabil dezaten, legez ezarritako termino eta baldintzetan.\n3.– Balorazio Batzordea eratzerakoan, Emakumeen eta Gizonen Berdintasunerako Legearen (otsailaren 18ko 4/2005 Legea) 3.7 artikuluan ezarritakoa beteko da.\n4.– Prozedura bakoitzean, Balorazio Batzordeak, ezarritako esleipen-irizpideetan oinarrituta, Kulturako sailburuordeari aurkeztuko dio ebazpen-proposamen egokia. Hor jasoko dira proposatutako dirulaguntzak, proposatutako pertsonen identitatea, balorazio fasean lortutako puntuazioa eta sortu behar diren proiektuak. Hor agertuko dira, halaber, baztertzeko proposatutako proiektuak, bazterketaren arrazoiak azalduta. Era berean, zein eskaera ez diren onartu adieraziko da.\n5.– Balorazio Batzordeak, beharrezko ikusten duenean eta aurkeztutako eskabideak egoki ebaluatze aldera, behar adina azalpen eskatu ahal izango dizkie eskatzaileei.\n10. artikulua.– Esleipen-irizpideak.\n1.– Dirulaguntzen ebazpenaren proposamena prestatzeko, Balorazio Batzordeak ondoko irizpideak ezarriko ditu:\na) Ilustratzailearen ibilbidea (gehienez 10 puntu). Formakuntza, egindako lanak eta argitaratutako obrak hartuko dira kontuan.\nb) Ilustrazioaren kalitate artistikoa (gehienez 50 puntu). Aintzat hartuko da:\n– ilustrazioaren tratamendua (30 puntu),\n– berrikuntza eta ohiko estandarretatik desberdintzea (20 puntu).\nc) Proiektuaren bideragarritasuna (gehienez 30 puntu). Kontuan izango da:\n– gidoiaren interesa eta kalitatea (10 puntu),\n– argitaratutako obraren sustapena, hedapena, banaketa eta salmenta-plana (10 puntu),\n– zein hizkuntzatara itzuliko den eta kanpoko merkatuetara izango duen irteera (5 puntu)\n– eta argitaletxearen helbide soziala Euskal Autonomia Erkidegoan egotea (5 puntu).\nd) Euskararen erabilera (gehienez 10 puntu). Jatorrizko gidoia euskaraz duten obrak 5 punturekin balioetsiko dira, eta euskaraz argitaratuko direnak 5 punturekin.\n2.– Dirulaguntzak eskuratzeko aukera izateko, gutxienez 60 puntu lortu beharko dira aurreko atalean ezarritako irizpideen arabera.\n1.– Deialdi honetan aurreikusitako dirulaguntzen ebazpenetan datu hauek agertuko dira: alde batetik, onartutako eskaerak eta onartu gabeak, eta, azken horien kasuan, baztertzeko arrazoiak; eta, bestetik, proiektuen balorazioa, eta ondorioz dirulaguntza-eskaerak onartu diren edo baztertu egin diren. Balorazio Batzordeak helarazitako proposamenak aztertu ondoren, Kulturako sailburuordeak ebazpenak emango ditu eta indibidualki jakinaraziko zaizkie interesdunei, 6 hilabeteko epean, deialdia egiteko agindu hau indarrean jartzen den egunetik aurrera. Ebazpen horiek Euskal Herriko Agintaritzaren Aldizkari Ofizialean argitaratuko dira, denen jakingarri.\nEbazpen horiek ez dute administrazio-bidea agortzen, eta, beraren aurka, gora jotzeko errekurtsoa aurkeztu ahal izango diote interesdunek Kultura eta Hizkuntza Politikako sailburuari, hilabeteko epean, jakinarazpena egin eta hurrengo egunetik aurrera, Administrazio Publikoen Administrazio Prozedura Erkidearen Legearen (urriaren 1eko 39/2015 Legea) 121. eta 122. artikuluei jarraikiz.\n3.– Ebazpen-epea igarota, onuradunari ebazpena jakinarazi ez bazaio, eskabidea ezetsi zaiola ulertu ahalko da, hala xedatzen baita Herri Administrazioen Araubide Juridikoaren eta Administrazio Prozedura Erkidearen Legean (urriaren 1eko 39/2015 Legea).\nDeialdi honetako dirulaguntza hauek ez dira bateragarriak edozein erakunde publiko zein pribatuk xede berberaz emandakoekin.\nAgindu honetan araututako dirulaguntzak jasotzen dituzten pertsonek honako betebehar hauek izango dituzte:\nb) Dirulaguntza eman den xede jakinerako erabiltzea, eta amaitutako lana eta Jabetza Intelektualeko Erregistroan egindako inskripzioa Kultura Sustatzeko Zuzendaritzari ematea.\nd) Argitaratuko diren liburuetan Eusko Jaurlaritzako Kultura eta Hizkuntza Politika Sailaren dirulaguntza espresuki adieraztea, eta Kultura Sustatzeko Zuzendaritzara ale bat bidaltzea.\n14. artikulua.– Proiektuaren aldaketak.\na) Aurkeztutako proiektuaren edozein aldaketa idatziz jakinarazi beharko zaio Kultura Sustatzeko Zuzendaritzari, onuradunak esleipen-ebazpena jaso eta hurrengo egunetik aurrera, gehienez ere, hilabeteko epean.\nb) Proiektua aldatzea bidezkoa izango da, soil-soilik agindu honetan dirulaguntza lortzeko ezarritako baldintzak mantentzen badira.\nEsleitutako dirulaguntzak bi ordainketaren bidez ordainduko dira:\na) Lehenengoa dirulaguntzaren % 50 izango da, eta 13.a) artikuluan ezarritako epea igaro ondoren emango da, uko egin ezean.\nb) Gainerako % 50a 2021ean ordainduko da. Horretarako, onuradunak Kultura Sustatzeko Zuzendaritzan aurkeztu beharko ditu amaitutako lana eta lan hori Jabetza Intelektualeko Erregistroan inskribatu izanaren ziurtagiria. Argitalpen-kontratua ere aurkeztu beharko da, laguntza-eskaerarekin batera aurkeztu ez bada.\n16. artikulua.– Sormen-lana aurkezteko epea.\nEsleipen-ebazpena jaso eta hurrengo egunetik aurrera, onuradunek, gehienez ere, hamabi hilabeteko epea izango dute behin betiko sormen-lana emateko; lan horrek argitaratzeko moduan egon beharko du, eta paperean edo euskarri informatikoan eman beharko da, Eusko Jaurlaritzaren Kultura Sustatzeko Zuzendaritzan.\nLiburua 6 hilabeteko epean argitaratu beharko da, ilustrazio-lana amaitzen denetik aurrera; eta alea 2 hilabeteko epean bidali beharko da Kultura Sustatzeko Zuzendaritzara.\na) Jasotako dirulaguntza osoa edo zati bat xede hori ez zuten beste jarduera batzuetan erabiltzea.\nc) Dirulaguntzei buruzko Lege Orokorraren (azaroaren 17ko 38/2003 Legea) 37. artikuluan ezarritakoak.\n2.– Aipatutako egoera horietako bat gertatu dela egiaztatuz gero, jasotako zenbatekoak eta dirulaguntzetan aplikagarriak diren berandutze-interesak Euskal Autonomia Erkidegoko Diruzaintza Nagusiari itzuli beharko zaizkio, betiere azaroaren 11ko 1/1997 Legegintza Dekretuaren eta abenduaren 17ko 698/1991 Dekretuaren arabera (hurrenez hurren, 1/1997 Legegintza Dekretua, azaroaren 11koa, Euskadiko Ogasun Nagusiaren Antolarauei buruzko Legearen testu bategina onartzen duena; eta 698/1991 Dekretua, abenduaren 17koa, Euskal Autonomia Erkidegoaren aurrekontu orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautzen duena).\nDatu pertsonalen babesari buruzko informazio-klausula.\n– Arduraduna: Kultura eta Hizkuntza Politika Saila; Kultura Sustatzeko Zuzendaritza.\n– Helburua: sorkuntza grafikoaren arloko laguntzen eta dirulaguntzen eskabideak kudeatzea.\n– Lege-oinarria: beharrezko tratamendua, interes publikoaren mesedetan zein tratamenduaren arduradunari esleitutako ahal publikoak gauzatzean egindako zeregina betetzeko (38/2003 Lege Orokorra, azaroaren 17koa, Dirulaguntzei buruzkoa - 1/1997 Legegintzako Dekretua, azaroaren 11koa, Euskadiko Ogasun Nagusiaren Antolarauei buruzko Legearen Testu Bategina onartzen duena).\n– Jasotzaileak: gaiaren gaineko eskumena duten Administrazio Publikoei eman ahal izango zaizkie datu pertsonalak.\n– Eskubideak: zeure datuak ikusteko, zuzentzeko zein ezabatzeko eskubidea duzu; baita haien tratamendua mugatzeko nahiz haren aurka egiteko eskubidea ere, informazio gehigarrian adierazten den moduan.\n– Komikia edo nobela grafikoa: https://www.euskadi.eus/dbao/1047005\n– Album edo liburu ilustratua: https://www.euskadi.eus/dbao/1047306


Hondakin plastikoz egindako figurak herriko lau puntutan asteazkenera arte ikusgai - Albisteak - Astigarraga\nHondakin plastikoz egindako figurak herriko lau puntutan asteazkenera arte ikusgai\nArantzazuko Ama-ko 3.DBHko ikasleak Ekofish proiektua lantzen ari dira. Hori dela eta, lau ikasleek (Aimar Olasagasti, Ander Enciso, Beñat Garcia eta Beñat Otaegi) herriko lau puntuetan (Kale Nagusia, Arrobitxulo parkea, Joseba Barandiaran plaza eta Foru enparantza) hondakin plastikoz egindako figurak ipini zituzten atzo, eta bihar arte egongo dira ikusgai.\nFigurak egin dituzten gazteak elkarrizketatu ditugu proiektuaren nondik-norakoak ezagutzeko:\n1. Figurak egiteko erabili duzuen plastikoa zuek bildutakoa da?\nBai, konfinamendu aurretik Donostiako kala batera joan ginen harrien tartean zeuden hondakinak jasotzera. Ondoren, herrian ere, lurrean aurkitutako zenbait hondakin bildu genituen. Erabili dugun material guztia guk eta gure ikaskideek jasotakoa da.\n2. Zein izan da gehien topatu duzuen hondakina?\nOrokorrean plastikoa bera izan da. Eta gehienbat, plastikozko tapoiak.\n3. Nolako figurak sortu dituzue?\nFigura guztiek dute lotura itsasoarekin eta itsas bizitzarekin. Itsasoan dagoen plastiko kantitatearengatik erasotuak izaten ari diren animaliak dira, orokorrean.\n4. Zer da figura hauekin lortu nahi duzuena?\nJendea itsasoko plastikoaren arazoaz jabetzea, plastikoa jateagatik edo bertan harrapatuta geratzeagatik urtero milioika arrain eta beste hainbat espezie hiltzen direla, eta itsasoetako fauna txikitzen bada, gure planetaren %75a txikitzen dela.\n5. Proeiktua landu ondoren, zein mezu bidali nahi diezue herritarrei?\nIngugiroa zaindu behar dugula. Horretarako, ahalik eta hondakin gutxien sortu eta sortzen ditugunak bereiztea ezinbestekoa da.


Batzordeak paketeen banaketarako merkatu bakarra osatzeko bide orria aurkeztu du - EU Reporter\nBatzordeak errepide mapa aurkezten Merkatu Bakarra osatzea partzelaren entrega egiteko\nGabonetako garaia ohi baino jende gehiago paketeak bidaltzen ari den unea da, eta entrega-merkatua probatzen ari da. Batzordeak gaur onartu du EBko merkataritza elektronikoa sustatzeko paketeen banaketarako merkatu bakarra osatzeari buruzko komunikazioa eta merkatari elektronikoek eta kontsumitzaileek paketeak entregatzeko merkean eta kalitate handiko zerbitzuak izan ditzaten.\nKomunikazioa iazko Liburu Berdearen jarraipena da paketeak banatzeko merkatu integratuari buruz (IP / 12 / 1289). Liburu Berdearen kontsultaren emaitzak eta Batzordeak eta eragileek orain arte egindako lana oinarritzen ditu, eta EBko kontsumitzaileek eta saltoki elektronikoek dituzten bidalketa arazoei eta erronkei aurre egiteko ekintza gehiago zehazten ditu.\nMichel Barnier Barne Merkatu eta Zerbitzuetako komisarioak esan zuen: "Merkataritza elektronikoak bultzatutako paketeak banatzeko merkatua hazkunde eta berrikuntza azkarrak ditu, baina baita merkatuko porrot batzuen zantzuak ere, batez ere mugaz gaindiko bidalketa arloan. Ekintza gehiago behar dira dendari elektronikoei eta kontsumitzaileei kalitate handiko, eskuragarriak eta eskuragarriak diren paketeak entregatzeko zerbitzuak eskaintzea, ETEen eta eskualde ez hain aurreratu edo eskuragarrien beharrak behar bezala kontuan hartuta. Industria ahalegintzen ari da, baina laster emaitzak espero ditugu eta jarraipena izango dute konpromisoak bete daitezen ".\nBide orriaren elementu nagusiak\nKomunikazioan mugaz gaindiko paketeak entregatzeko merkatuan (osatu gabe) dauden arazoak eta kontsumitzaileek, e-dendari txikiek eta entrega-operadoreek dituzten erronkak azaltzen dira. Batzordeak arlo horretan lortu nahi dituen hiru helburu nagusi zehazten ditu, eta zeregin eta eginkizun zehatzak egozten dizkie hainbat eragileri helburu horiek lortzeko.\nGardentasun eta informazio handiagoa: (i) plataforma dedikatuei (web atariak) eta webguneak alderatzeko tresnetara deituz; (ii) borondatezko jokabide kodeak edo jardunbide egokien kodeak bultzatuz; (iii) etxeko eta mugaz gaindiko partzelen fluxuei buruzko merkatuko datu garrantzitsuak biltzeko deia eginez.\nEntregatzeko irtenbideen erabilgarritasuna, kalitatea eta merkean hobetzea: informazio sistemak eta interfaze irekiak hobeto konektatzeko konponbideak aztertuz eta garatuz, datuen trukea ahalbidetzeko, jarraipena eta trazadura eta etiketatzea errazteko eta itzultze eraginkorrak emateko.\nKontsumitzaileentzako kexak kudeatzeko eta konpontzeko mekanismo hobeak: entrega-operadoreek, saltoki elektronikoek eta kontsumitzaileen elkarteek elkarrekin lankidetza hobea bermatu beharko lukete kexak tratatzeko eta kontsumitzaileak babesteko sistemei dagokienez.\nBatzordeak lankidetza prozesu hau erraztuko du foro eta tailer berezien bidez, eta aurrerapen estua kontrolatuko du. 18 hilabeteren buruan balantzea egingo du neurri osagarriak behar diren ala ez ebaluatzeko.\nBide orri hau Batzordeak merkataritza elektronikoa garatzeko egiten ari den lanaren parte da. Merkataritza elektronikoa Europa oparoago eta lehiakorrago baten eragile nagusietako bat da, hazkunde ekonomikoan eta enpleguan laguntzeko ahalmen handia duena.\nEuropako Batzordearen merkataritza elektronikoari buruzko Komunikazioa (ikus IP / 12 / 10) EBko beste ekimen batzuekin batera linean agindutako salgaien entrega fisikoa identifikatu zuten merkataritza elektronikoa hazteko funtsezko elementuetako bat bezala. Dendari elektronikoek eskaintzen dituzten entrega zerbitzuak kontsumitzaileak haiekin erosteko erabakian eragiten duen funtsezko faktoreetako bat dira. Gaur egun, bidalketa arazoak eta produktuak itzultzea EBko erosle elektronikoen eta saltoki elektronikoen kezka nagusienetakoak dira. "EBn merkataritza elektronikoa hazteko paketeak entregatzeko merkatu integratua" 2012ko azaroaren Batzordearen Liburu Berdea onartu ondoren, adostasun zabala sortu da interesdun guztien artean, bai identifikatutako gaiei eta erronkei buruz, bai aurre egiteko premiazko beharra.\nBidalketa operadoreek, saltoki elektronikoek eta kontsumitzaileen erakundeek eztabaida eraikitzaileetan parte hartu dute eskainitako konferentzia desberdinetan eta beste foro batzuetan. Operadore asko hasi dira bezeroen itxaropenekin bat datozen irtenbideak garatzen. Bide Orri honen bidez, Batzordeak hobekuntza nabarmenak ahalik eta azkarren egiten direla bermatu nahi du. EB osorako entrega sistema malgua eta errendimendua izateak zuzenean lagunduko dio merkataritza elektronikoak hazkundea bultzatzeko eta enplegua sortzeko ahalmen izugarriari.\nIkusi halaber MEMO / 13 / 1151.\nBide orrira esteka\nLiburu berdearekin eta horri lotutako informazioarekin lotura\nPosta zerbitzuei buruzko informazio gehiago\nGai erlazionatuak:Gabonetakoe-komertzioaezaugarrifull-imageLiburu Berdeapaketeak entregatzeko merkatu integratuapakete entrega\nEBko hirukoiztu trenbide berrikuntza finantzatzeko\nAfrika Erdiko Errepublika: EB eskalak laguntza humanitarioa


Okupatuak baina ez garaituak –\nOkupatuak baina ez garaituak. Hala ikusten dugu geure burua datorren abuztuaren 15ean Pasaian egingo den ekitaldian bilduko garenok. Ez baitira gauza bera okupazioa eta erabateko garaipena.\nEta bitxia da kontua. Kontraesankorra ere bai, lehen begiratuan behintzat. Izan ere, garaipena lortzekotan, konkista ukatuz lortuko dute gure arerioek. Alta, okupatuak garela onartzetik soilik hasi genezake guk garaipenerako bidea.\nArerioen estrategia zuzena da, egokia, logikoa, normala. Likidatu egin nahi gaituzte, demokrazian bizi garela sinetsaraziz. Guk, aldiz, ez dugu estrategiarik, estrategiatzat saltzen digutena okerra eta ilogikoa baita. Normala izan daitekeenik ez dut ukatuko: askatasuna berreskuratzeko ahaleginean oraingoz porrot egin duten herrien adibideak soilik hartzen baditugu aintzat, izan daiteke normala; arrakasta lortu dutenen estrategiei erreparatzen badiegu, ez. Orduan, anormala ere bada gure “estrategia”.\nArerioek ukatu egiten dute herri hau bortxaz okupatu eta konkistatu izana. Herria bera ukatzen dute. Herri bakarra onartzen dute eurek, propioa: espainiarra/frantziarra. Haiek dira subjektu politiko bakarrak, eurek baino ez dute independentzia nazionalerako eskubidea. Eskubidea, bai. Inoiz bozkatu gabea, hortaz. Bortxaz lortu zuten (eta mantentzen duten) egoera hau betikotzeko, urrats bakarra falta zaie: guk uko egitea gure kontakizun propioari eta euren “errelatoa” onartzea. Zein den kontakizun propio hori? Haienaren guztiz kontrakoa, honakoa:\nHerri BAT gara. Bakarra eta, gainontzeko guztiak bezala, zatiezina. Okupatuak gaude duela mende askotatik, abuztuaren 15ean gogoratzen dugun gertakari hartatik hona gerra guztiak galdu ditugulako. Guztiak. Handiak eta txikiak. Irabazle eta galtzaileen historian galtzaileen papera dugulako aspaldian. Ez da ezer gertatzen hori onartzeagatik; are gehiago, beharrezkoa dugu hori behingoz asimilatzea. Zergatik?\nHorrek lagundu egiten digulako bizi dugun (gaituen) egoera ulertzen, arrazoia dugula ikusarazten, erresistitzeko eskubidea eta premia dugula barneratzen. Biolentzia, bortxa, hori da gure arerioen indargunea. Ideologiak behar luke gurea. Arrazoia dugu. Ez dezagun oparitu. Kendu ditzagun jarri dizkiguten konplexuak. Inork ez du bestea mendean hartzeko eskubiderik. Gure menderakuntza bidegabea da. Independentzia nazionalerako eskubidea dugu. Eskubidea, bai. Bozkatzeko beharrik ez duena, hortaz.\n“Hitz egidak elkarbizitzaz, hitz egidak bakeaz, hitz egidak demokraziaz, esadak xenofoboa naizela, nire hizkuntza inposatzen ari naizela, gaiztoa izan naizela, eta biolentoa, eta intolerantea. Ez nauk konbentzituko! Bazekiat zein den nire egoera, ez nauk hain inozoa. Obedituko haut, baina ni baino indartsuago haizen bitartean, beste erremediorik ez dudan bitartean. Zapaldurik izango nauk, bai, izorraturik guztiz, baina habil tentuz, habil tentuz momentu oro, deskuidu txiki bat duan momentuan ahalik eta gogorren emango diat eta!”*\nMendeko, esklabo denaren kontzientzia galdu ez duenak horrelako zerbait du buruan beti. Nik baino zuzenago adierazi zuen, formaz eta edukiz, antzeko zerbait euskaldun batek, gutar batek:\n“Ez nago prest neure estimua hutsaren truke emateko. Galtzen badut, burua argi eta belaunikatu gabe hilko naiz behintzat. Higuin dut esklaboaren zorion-ustekoa”.\nZabaltzen ari den (noren mesedetan, baina?) iritzi baten arabera, etorkizunari begiratu behar omen diogu orain. “Iragana ahaztu gabe”, gehitzen dute formalki, baina, praktikan, gaur egungo egoerak iraganarekin erlaziorik izango ez balu bezala jokatzeko eskatzen digute. Egungo errealitatetik abiatu behar omen dugu. Arerioren errealitatetik, bistan denez: herri gisa ditugun eskubideak ahaztu, norbanakoon eskubideetan zentratu. Inposatu dizkiguten instituzioak, hizkuntz harremanak, lurralde zatiketa eta abar onartu, eta hortik abiatuz bozkatu. Ez omen dugu independentzia nazionalerako eskubiderik.\nGuk ere errealitatetik abiatu nahi dugu; GURE errealitatetik, baina. Gu herri BAT gara, bortxaz zatitua, instituzio propiorik gabea, hizkuntza eta kultura zapalduak dituena, baina oraindik bizirik dagoen herri bat. Kontzientzia erabat galdu ez dugulako ikusten dugu bizirik, erresistitzeko prest gaudelako oraindik ere. Dena dugu irabazteko, eta ezer gutxi galtzeko. Estimua edo duintasuna baino ez. Guk ez oparitzea erabaki dugu.\n“Esklabo alaiak dira askatasunaren etsairik handienak” (Marie von Ebner-Eschenbach)\n* Nahita aukeratu da maskulinoa, matxismoa inperialismoaren muinean dela nabarmentzeko.\nkolonialismoa, nazioa, Okupatuak baina ez garaituak


Suhiltzaile-kamioi - Wikipedia, entziklopedia askea.\nAireportuetan suteen aurkako borrokarako erabiltzen den kamioi modernoa.\nSuhiltzaile-kamioia suhiltzaileek suteak edo beste misio mota batzuei aurre egiteko erabiltzen duten kamioia da. Suteen larrialdietan jarduteko beharrezkoa den materiala garraiatzea izan ohi da eginkizun nagusia, batez ere. Ur-hargune batetik edo eskuragarri dagoen beste edozein iturritatik lortutako ura ponpatzeko motorra eraman ohi du, komunikazio ekipoak eta larrialdiei aurre egiteko beharrezkoak diren hainbat tresna.\nPonpa-autoa (Paris, 1901)\nKtesibios Alexandriakoa K.a. bigarren mendean sua itzaltzeko erabili zen lehen ponparen asmatzailetzat jotzen da. Su-ponpa geroago Europan berrasmatu zen XVI. mendean, Alemaniako Augsburg hirietan dokumentatu zen moduan 1518an eta Nurenbergen 1657an. 1655. urteko asmakizunen liburuan, 12 m-ko ur-zutabe bat ponpatzeko erabiltzen zen lurrunezko motorreko ponpa (suhiltzaile-autoa deitzen dena) aipatzen da, eramangarria zen edo ez aipatzeke.\nIpar Amerikako lege kolonialek eskatzen zuten etxe bakoitzak ur-suil bat edukitzea etxearen fatxadan (urez beteta, batez ere gauez), horrela, sutea gertatuz gero, "hasierako suil-brigada" arduratuko zela. ura hasierako sutara botaz. Eskuz ponpatutako suhiltzaileen autoa 1719an Filadelfian lortu zen, urte batzuk geroago Bostonen. 1730ean Londresen Newhamek suhiltzaile-kamioiak eraiki zituen. Suteen aurkako borrokarako beharrezko eskulanak eta trebetasunak Benjamin Franklin-ek antolatutako su konpainia bat sortu zuten 1737an. Thomas Lote izan zen Ameriketako Estatu Batuetan lehen suhiltzaile-kamioia eraikitzen lehena 1743an.\nMultimedia: Fire engines\nOrriaren azken aldaketa: 23 ekaina 2021, 13:10.


Iruñeko karrikak, Plandemic konspirazio bideoetan Sustatu.eus - Teknologia albisteak\nIruñeko karrikak, Plandemic konspirazio bideoetan\n2020-05-14 : 12:16\nPlandemic izeneko zenbait bideo ari dira zirkulatzen Estatu Batuetan, eskuin muturreko paranoiak xaxatzen. "Pandemia planifikatua" esan nahi luke plandemic delakoak, eta dena dago kosmikoki lotuta: 5G sareak, Bill Gates, bakunazioak... Covid-19 gaitza gezurra da, eta dena dago planifikatuta batzuk aberasteko eta kontrol teknologikoa ezartzeko herritarren askatasunaren gainetik. The Plandemic Exposed izeneko bideoa ikusi dugu, eta polizien kale-kontrolaren adibide batzuk Iruñekoak dira: militarrak alde zaharreko karriketan, eta herritarrak askatasuna aldarrikatzen eltzekada eginez leiho eta balkoietatik.\nBideo bat baino gehiago dabil izen berarekin, auskalo zein den orijinala, ze alde askotako material birziklatuarekin eginak dirudite guztiek.\nYoutuben eta Facebook-en ere agertu dira batzuk, baina itxuraz salatzearekin bat kendu egiten dituzte. BitTorrent zerbitzarietan pare bat aurkitu ditugu.\nThe Plandemic Exposed\nLehenak nolabait zabalkunde handiagoa lortu du, eta 30 minutu inguru iraun ditu. Bigarrena bi ordukoa da, eta masokistikoki, Sustatuko editoreak hori jaitsi du zuei azaltzeko.\nZaila da konspirazio plandemikoa azaltzen. Nolabait hau hasi zen Kobe Bryant-ekin heriotza eta istripuarekin... edo esan behar ote dugu hilketarekin? ze, noski, Kobe eta Covid berdin esaten dira, Kobi.\nOndoren, dator Bill Gates eta bakunazaleen planak: pandemia bat askatu, gezurrezkoa (ez da inortxo ere hiltzen honekin), baina beldurra sartu ondoren bakuna zabaldu eta horrekin dirua egiteko.\nAldi berean, kontrol polizialeko aparatuak zabaltzen dira (droneak, kamera infragorriak, kriptodirua) eta herritarren askatasuna gutxitzea da helburua. Bueno, igual egia izango da, ezta? Ideia hori azpimarratzeko, irudiak pilatzen dira, polizia txinatarrak jendearen sukarra kontrolatzen, edo militarrak kalean, esate baterako Iruñeko karriketan grabatu ziren irudi batzuk (56. minutuaren inguruan):\nIruñeko gertaera hau apirilaren 3an izan zen, baina Plandemic-ek ez du hitzik edo kontesturik ematen, Italia, Wisconsin ala zer den ikusten dena.\nKontua lotzen da halaber 5G sareen zabalkundearekin. Izan ere, jendea etxeetan sartuta egon den bitartean, 5G sareen errepetidoreak zabaldu dituzte mundu guztiko kaleetan, eta horrekin jada jendearen gaineko kontrola erabatekoa izango da.\nThe Plandemic Exposed sortu du Stranger Than Fiction izeneko dena-delako konspiranoiko batek. Benetan sinesten duten honetan, txantxa bat den, hala interes politiko Trump-zaleen plataforma paralelo despistagarri bat... auskalo.


Gu - Make it Visual\nzure komunikazio agentzia gara.\nZure negozioaren garapenean laguntzen zaitugu Visual Thinking tresnaren bitartez.\nVisual Thinking-a garatzen\nVisual Thinking metodologia erabiliz, pertsonen arteko komunikazioa hobetu, ulergarriagoa egin eta partehartzaileagoa bihurtzeko sortu zen Make it Visual.\nIrudi bidezko elementuek, zehaztasun handiagoa eskaintzen digute, baita gauzak hobeto eta azkarrago ulertzeko gaitasuna. Frogatuta dago modu esanguratsuan errezten eta areagotzen duela prozesu baten ulermena.\nHorregatik, bezeroen emaitzak irudi bidez hobetzea helburu izanda, aholkularitza, diseinua, eta formakuntza eskaintzen dugu Make it Visual-etik.\nVisual Thinking-a, etekin idibidual eta kolektiboa bultzatzen duen tresna da. Gure egunerokotasunean, prozesuetan zehaztasuna eta norabidea lortzeko erabiltzen dugu (estrategia baten definiziorako, rol banaketarako, pentsamendu estrategikoen definiziorako, organigramen diseinurako…).\nIrudi berritzaile eta komunikatiboen bitartez, ikus-entzunezko irtenbideak eskaintzen ditugu. Zure proiektu, zerbitzu zein produktuen esentzia islatzen dugu irudi bakoitza xehetasunez landuz eta zuen komunikazio eta marketing eskaeretara egokituz.\nMake it Visualen atzean\nLau sortzaile gaztez osatutako disziplina anitzeko taldea gara.\nCEO eta Bezeroen kudeaketa\nAmeslaria, gogotsua eta ekintzailea. Diseinuaren maitalea formatu guztietan. Visual Thinking-arekiko griña dela eta, enpresen komunikazio prozesuak diseinatu eta hobetzeko erabiltzen dut.\nIrribarretsua, txukuna eta sortzailea. Nire jakintza guztiak amankomunean jartzen eta diseinua proiektuen fase guztietan txertatzen saiatzen naiz. Gauzak sinplifikatzea gustatzen zait; “menos es más”.\nGeldiezina, alaia eta sortzailea. Irudi bidez komunikatzearen fan handia. Argiarekiko dudan gustuak, argazki eta bideoak egiterako orduan detaile txiki guztietan arreta jartzea eragiten dit.\nVisual Thinking & Formakuntza\nKomunikatzeko eran berritu eta honek gizabanakoen harteko harreman eta interakzioak hobetzen dituela ikusteak motibatzen nau.


Maialen Lujanbio eta Uxue Alberdi pentsatzen - Uriola.eus\nMaialen Lujanbio eta Uxue Alberdi pentsatzen\nuriola.eus 2018-03-12 10:05 Kultura-aisialdia Bilbo\nGaur egungo bertsolaritzaz pentsatzen jarriko ditu Josu Goikoetxea kazetariak bihar, hilak 13, Bidebarrietako liburutegian Maialen Lujanbio eta Uxue Alberdi.\nArgazkia: 'Bertsolari Aldizkaria' | Ikusi handiago | Argazki originala\nEztabaidak literaturarekin izeneko zikloak egungo panoramako bi emakume bertsolari handi elkartuko ditu bihar, martxoaren 13an, Maialen Lujanbio –bi aldiz Euskal Herriko txapelduna– eta Uxue Alberdi, hain zuzen ere.\nGaur egungo bertsolaritzaz pentsatzen izenburupean, Josu Goikoetxea kazetariak moderatuko duen topaketa, bertsoak bat-batean abesteko artean eta arte horrek poesiarekin dituen loturetan zentratuko da. Alberdi idazlea ere bada, gainera.\nTopaketa arratsaldeko 19:30ean hasiko da, Bidebarrietako Liburutegiko ekitaldi aretoan, sarrera librearekin leku guztiak bete arte, eta inor ezin izango da sartu ekitaldia hasi eta gero. Dena den, streaming-ez jarraitu ahal izango da www.kulturguneatb.eus webgunetik.\nUxue Alberdi (Elgoibar, 1984), Haur eta Gazte Literaturako Euskadi Saria lortu zuen 2016an, Besarkada bildumarekin. 2007an argitaratu zuen lehenengo liburua, Aulki bat elurretan, kontakizunez osatutako lana; 2009an kaleratu zuen lehenengo eleberria, Aulki-jokoa, Miren Agur Meabek gaztelaniara itzulitakoa El juego de las sillas izenburuarekin. Ondoren, 2013an, beste kontakizun bilduma bat, Euli-giro; eta tartean, umeei eta gazteei zuzendutako literatura asko. Iaz, helduei zuzendutako beste lan bat argitaratu zuen, Jenisjoplin.\nMaialen Lujanbiori (Hernani, 1976) dagokionez, historia egin zuen 2009an, Euskal Herriko txapelketa irabazi zuen lehenengo emakumea izatean, eta 2017an titulua berreskuratu zuenean, euskal diziplina horretako eta kulturako mito handien artean idatzi zuen berriro bere izena. Berrikuntzak sartu ditu bertsolaritzan; soinu berriak sortzeaz gain, deskribapen zinematografikoak eta istorioak bertsotan osatzeko talentu bikaina duen sortzailea da.\nArgazkia: Bertsolari Aldizkaria\nBidebarrietako liburutegia Bilbo


Irekia Eusko Jaurlaritza - Gobierno Vasco :: EHAA xedapena 201900596\nXedapenaren data: 2019-01-20\nHurrenkenaren zenbakia: 201900596\nLan Harremanen Kontseiluari buruzko urriaren 29ko 434/2013 Dekretuaren 6. artikuluak xedatutakoaren arabera, Kontseiluko kideen agintaldiak amaitu baino lehen, lehendakariak berritze-prozedura hasiko du, eta Sindikatu Hauteskundeen Bulego Publikoari –lan-agintaritza autonomikoaren menpeko denari– sindikatu-erakunde eta -konfederazioek prozedura irekitzeko datan duten ordezkagarritasunari buruzko egiaztagiria eskatuko dio. Egiaztagiri hori jaso ondoren, Euskal Herriko Agintaritzaren Aldizkarian argitaratuko da ohiko berritze-prozedura irekitzeko iragarkia.\n2018ko abenduaren 21ean, Lan Harremanen Kontseiluko lehendakariak aipatutako ziurtagiria eskatu zion Sindikatu Hauteskundeen Bulego Publikoari, eta 2019ko urtarrilaren 10ean jaso zen ziurtagiri hori.\nHorregatik, Lan Harremanen Kontseiluaren otsailaren 23ko 4/2012 Legearen 4. artikuluan eskatzen den ordezkagarritasuna duten sindikatu-erakunde eta -konfederazioei eta enpresari-konfederazioei jakinarazten zaie hasiera eman zaiola Lan Harremanen Kontseilua osatzen duten pertsonen ohiko berritze-prozedurari, eta, beraz, dagozkien kideak izendatzeko eskubidea baliatu dezaketela, duten ordezkagarritasunaren arabera.\nHalaber, ondoren zehazten diren sindikatu-erakunde eta -konfederazioei eta enpresari-konfederazioei jakinarazten zaie euren ordezkarien izendapena Lan Harremanen Kontseiluaren egoitzan aurkeztu beharko dutela (Urkixo zumarkalea, 2,-3. solairua; 48008 Bilbao) hilabeteko epean, iragarki hau argitaratu eta hurrengo egunetik aurrera. Izendapen horrek erakunde bakoitzari dagozkion titular eta ordezko adina izen jasoko ditu.\nOndoren, erakunde eta konfederazio horiek zenbat pertsona izenda ditzaketen adierazten da:\n• Enpresarien aldetik:\nConfebask Euskadiko Enpresarien Konfederakuntzak zazpi kide izenda ditzake, Euskal Autonomia Erkidegoko sektore arteko ordezkaritza duen enpresa-erakundea izateagatik, betiere Langileen Estatutuaren seigarren xedapen gehigarrian xedatutakoaren arabera.\n• Sindikatuen aldetik:\n2018ko urriaren 31ra arte egindako hauteskunde sindikalen inguruan Laneko eta Gizarte Segurantzako zuzendariarengandik jasotako egiaztagiriaren arabera (2018ko azaroaren 30era arte erregistratutako aktak):\n– ELA sindikatuak, % 40,65eko ordezkagarritasuna duenez, hiru kide izango ditu.\n– LAB sindikatuak, % 19,15eko ordezkagarritasuna duenez, bi kide izango ditu.\n– CCOO sindikatuak, % 18,84ko ordezkagarritasuna duenez, kide bat izango du.\n– Eta UGT sindikatuak, % 10,75eko ordezkagarritasuna duenez, kide bat izango du.\nBilbao, 2018ko urtarrilaren 20a.\nLan Harremanen Kontseiluko lehendakaria,


EAko Hauteskunde Batzordeak Maiorga Ramirezen hautagaitza baliogabetu du | Berriak Politika | EiTB\nHorren aurrean, Ramirezek iragarri du "berehala helegitea" aurkeztuko duela Eusko Alkartasunako (EA) berme batzordearen aurrean eta Hauteskunde Antolaketa Batzordean bertan.\nMaiorga Ramirez, Nafarroako EAko buruzagi eta EH Bilduko parlamentaria. Argazkia: EiTB\nEAk urriaren 25ean aukeratuko du idazkari nagusi berria\nJoseba Gezuraga izango da EAko jarduneko idazkari nagusia\nEusko Alkartasunak (EA) urriaren 25ean egingo ditu idazkari nagusi berria aukeratzeko hauteskunde primarioak, eta Hauteskunde Antolaketa Batzordeak Eba Blancoren hautagaitza onartu du bakarrik, izan ere, Maiorga Ramirez Nafarroako EAko buruzagi eta EH Bilduko parlamentariak “ez du lurralde bakoitzeko gutxienez bost abal lortzeko baldintza bete”.\nHauteskunde Antolaketa Batzordeak agiri bat kaleratu du hautagaiek aurkeztutako txostenak aztertu ostean, eta, idatzi horretan nabarmendu duenez, “hautagai guztiek lurralde bakoitzeko hauteskunde-erroldetara jotzeko aukera izan dute bost egunez, eta inoiz ez zaie sarbidea ukatu”.\nHala, hautagai guztiek aurkeztutako abal guztiak aztertuta, Maiorga Ramirezek ez dituela abalen inguruko baldintza guztiak bete ebatzi du Hauteskunde Antolaketa Batzordeak, “ez duelako gutxieneko kopurua lortu lurralde guztietan".\nZehazki, Ramirezek aurkeztu dituen 400 abaletatik 21 ez dira baliagarriak, ondorengo irregulartasunak atzeman baitituzte: “nortasun agiririk aurkeztu ez duten hiru, kuotak ordaindu gabe dituzten bost, EAko hauteskunde-erroldan ageri ez diren hiru, aurkeztutako NANarekin bat ez datozen bikoiztutako lau, babesten duten hautagaia zehaztu ez duten bi, epez kanpo aurkeztutako bi eta emandako ustezko babesa zehazten ez duen bat".\nGainera, Hauteskunde Batzordeak jakinarazi duenez, bi hautagai ezberdin abalatu dituzten kasuak antzeman dituzte, “eta, ondorioz, horiek ez dira onartu”.\nAbalen zenbaketa amaituta, Hauteskunde Batzordeak hauteskunde primarioetarako onartu duen hautagai bakarraren berri eman du: Eba Blanco de Angulo. “Hautagai bakoitzak hauteskunde-erroldan izena emanda dauden pertsonen 50 abal edo gehiago aurkeztu behar ditu, eta, lurralde bakoitzetik bost, gutxienez. Eba Blancok bakarrik lortu du hori”, azpimarratu du Hauteskunde Batzordeak.\nHelegitea aurkeztuko duela iragarri du Ramirezek\nErabaki horren aurrean, batzorde horretako kide guztiak Blancoren aldekoak direla salatu du Maiorga Ramirezek.\nOhar batean azpimarratu duenez, gertatutakoa “zentzugabea“ da, eta “berehalako helegitea” aurkeztuko duela iragarri du EAko Berme Batzordearen aurrean eta Hauteskunde Batzordean bertan.\nMaiorga Ramirezen ustez, egoera hori "benetako eskandalua" da, eta Eusko Alkartasunaren afiliazioaren "parte-hartze eskubidea ukatzea baino ez du helburu". "Alderdiko idazkari nagusi Eba Blanco automatikoki izendatzean, 400 militante baino gehiago baztertu dira hauteskunde prozesutik", salatu du Ramirezek.\nTestuinguru horretan, Blancori "erabat irregularra" den egoera kudeatzea egokituko zaiola esan du Ramirezek, eta Blancok baino sei aldiz abal gehiago aurkeztu dituela nabarmendu du.\nGauzak horrela, “aurrekaririk gabeko gehiegikeria” dela salatu du Ramirezek, eta lehen instantzian, erabakiaren aurkako helegitea Berme Batzordearen aurrean eta Hauteskunde Antolaketa Batzordean aurkeztuko duela iragarri du.


Hemeroteka - Euskera agerkaria\nHirugarren aroa (2008-)\nAzken urteetan Euskera agerkaria berriztatu egin da eta kalitate eta homologazio irizpideetan urrats batzuk egin ditu, batik bat, gaur egungo aldizkari zientifikoen esparruko estandarizazio mailetara egokitzeko.\nIdazketa-Kontseilua (2009) eta Aholku-Batzordea (2010) eratu ondoren, LATINDEX katalogoan indexatu eta datu-base batzuetan (ISOC, DIALNET, INGUMA, ESCI,) onartua izan da, bai eta lau hizkuntzatan erabiltzeko aukera eskaini ere (euskara, gaztelania, frantsesa eta ingelesa), euskal kulturaren esparruan erreferentziazko aldizkaria izateko xedearekin. Urtean bi zenbaki ematen ditu: lehena, soilik digitala, Akademiaren barruko bizitzari buruzkoa da; bigarrena, aldiz, ikerlanei dagokie eta paperean eta digitalean argitaratzen da.\nBigarren aroa (1980-2008)\nEspainiako Erresumak Euskaltzandia, 1976an, Errege Akademiatzat onartzen du. 1979an Euskadiko Autonomia Estatutua aldarrikatzen da eta, 1982an, Nafarroako Foruaren Hobekuntza Legea. Testuinguru sozial honetan Akademia ofizialtasuna eta errekonozimendua lortuz doa eta horrek eragin zuzena dauka bere buletinean. Hartara, 1980an “Aurkibidea (1920-1979)” osatu eta argitaratu zen, eta horrekin agerkariarentzat aldi berri bat iragarri.\nEuskaltzaindiaren jardun akademikoa ugaltzen doa eta Arrasateko 1979ko eta Iruñeko 1984ko Biltzarrek garrantzi handia izan zuten, bertara euskal gramatikako arlo askori buruzko lanak aurkeztu ziren eta. Horiek Euskera agerkarian argitara ematean Euskaltzaindiak, berriz ere, darabilen normaltze- eta arautze-lana noraino heltzen zen erakutsi zuen. Horrekin batera, zer esanik ez, euskarari eta euskal gaiei buruzko edukiak argitaratzen saiatu da etengabe Euskera agerkaria.\nLehen aroa (1919-1979)\nEuskaltzaindia sortu eta berehala zeregin handietan sartu zen, eta hori Gerra Zibilaren aurreko aldian ongi islaturik ageri da agerkarian eta bertara bildu zen punta-puntako ekoizpen zientifikoa euskararen inguruan. Gerra Zibilak eta ondorengo urte latzek isiltasuna eta debekua ekarri zuten. Ondorioz, agerkaria hainbat urtetan ez zen argitaratu. Bigarren Mundu Gerra amaitu eta gero, nazioarteko aldaketaren ondorioz, 1950eko hamarkadan Hego Euskal Herrian euskarari buruzko jarrera pixka bat bigundu zen, harekiko baztertze politiko eta administratiboa mantendu arren. Euskaltzaindia, apurka-apurka, ekimen berriak sustatzen hasi zen eta, 1956tik aurrera, Euskera agerkaria hasi zen berriro argitara ematen. Arantzazuko Biltzarretik (1968) aurrera, Euskaltzaindiak erabaki ugari hartu ditu fonologian, lexikoan, deklinabidean, aditz paradigmetan, sintaxian, eta onomastikan oro har. Arau horiek Euskera agerkarian agertuz joan dira.


Charlotte Perrelli, Anna Jenny Charlotte Nilsson jaiotzako izenez, (Småland, Suedia, 1974ko urriaren 7a - ) abeslari suediarra da. Hasiera batean Charlotte Nilsson bezala ezaguna, ezkondu eta senarraren abizena hartzerakoan, izen artistikoa ere aldatu zuen. 1999an Melodifestivalen lehiaketa irabazi zuen "Tusen och en natt" kantarekin. Sari gisa Suedia ordezkatu zuen urte hartako Eurovision lehiaketan kantaren ingelesezko itzulpenarekin ("Take me to your heaven") eta irabaztea lortu zuen. 2008an berriro irabazi zuen Melodifestivalen "Hero" kantarekin baina Eurovisionen 18. postua besterik ez zuen lortu.\nCharlotte Perrelli, Anna Jenny Charlotte Nilsson jaiotzako izenez, (Småland, Suedia, 1974ko urriaren 7a - ) abeslari suediarra da. Hasiera batean Charlotte Nilsson bezala ezaguna, ezkondu eta senarraren abizena hartzerakoan, izen artistikoa ere aldatu zuen. 1999an Melodifestivalen lehiaketa irabazi zuen "Tusen och en natt" kantarekin. Sari gisa Suedia ordezkatu zuen urte hartako Eurovision lehiaketan kantaren ingelesezko itzulpenarekin ("Take me to your heaven") eta irabaztea lortu zuen. 2008an berriro irabazi zuen Melodifestivalen "Hero" kantarekin baina Eurovisionen 18. postua besterik ez zuen lortu. (eu)\nCharlotte in Norrköping.\nCharlotte Perrelli (eu)


Moriartikoen 'La trinchera infinita', Urrezko Maskorra lortzeko lehian | Kultura | Berria\nMoriartikoen 'La trinchera infinita', Urrezko Maskorra lortzeko lehian\nGoenaga, Garaño eta Arregiren lan berria Sail Ofizialean erakutsiko du Donostiako 67. Zinemaldiak, eta atal berean lehian izango dira Belen Funesen eta Alejandro Amenabarren azken filmak ere. Izibene Oñederraren Lursaguak eta Maddi Barberren Urpean lurra Zabaltegi-Tabakalera sailean erakutsiko dituzte.\n'La trinchera infinita' filmaren fotograma bat. Donostiako Zinemaldia\nIrailaren 20an abiatuko da Donostiako Zinemaldia, eta, eguna gerturatu ahala, jaialdia osatuko duten filmen eta zinemagileen izenak iragarriz doaz antolatzaileak. Madrilen agerraldia egin dute, gaur goizean, Jose Luis Rebordinos Zinemaldiko zuzendariak eta Ruth Perez de Anucita Komunikazio arduradunak, eta han eman dute Sail Ofizialean lehian ariko diren filmen berri. Horien artean dago La trinchera infinita, Moriarti ekoiztetxeko Jose Mari Goenagak, Jon Garañok eta Aitor Arregik zuzendu duten lan berria. 36ko gerraren testuinguruan dago kokatuta pelikula: hura piztu zenean, errepresalien beldur etxean ezkutatu eta 33 urtetik gorako itxialdia bizi izan zuen bikotearen istorioa kontatzen du. Belen Cuesta eta Antonio de la Torre aktoreak dira protagonistak.\nBelen Funesek (Bartzelona, 1984) bere lehen film luzea erakutsiko du Sail Ofizialean: La hija de un ladrón. 22 urteko emakume bat du protagonista, Sara; seme txiki bat du, eta haren, anaia gaztearen eta espetxetik atera berri den aitaren artean agertuko da. Alejandro Amenabarrek (Santiago, Txile, 1972) Mientras dure la guerra aurkeztuko du Urrezko Maskorra lortzeko lehiara, 36ko gerran girotutako pelikula hau ere. Miguel Unamunori buruzko lana da —Karra Elejaldek interpretatu du—, idazleak altxamendu faxistaren aurrean hartu zuen jarrera jasotzen duena.\nSail Ofizialean baina lehiaz kanpo, Daniel Sanchez Arevaloren (Madril, 1970) Diecisiete lana erakutsiko du aurten Zinemaldiak. Estreinakoz izango da Sanchez jaialdian, eta adingabeen zentro batean dagoen gazte baten (Biel Montoro) eta hark anaiarekin (Nacho Sanchez) duen harremanaren istorioa jasotzen du.\nEmanaldi berezien atalean La odisea de los giles estreinatuko dute, Sebastian Borenszteinek (Buenos Aires, 1963) zuzendu duen filma. Un cuento chino (2011) eta Capitán Kóblic (2016) pelikulen egileak Eduardo Sancheri idazlearen eleberri batean (La noche de la Usina) oinarritu du lan berria, eta Argentinan 2001ean sortu zen krisian dago kokatuta, corralito izeneko hartan.\nBarber eta Oñederra, Zabaltegin\nZuzendari Berriak sailak zinemagileen lehenengo eta bigarren lanak hartzen ditu, eta horien artean izango diren bi opera prima ere iragarri dituzte goizeko agerraldian: Maider Fernandez Iriarteren (Donostia, 1988) Las letras de Jordi —Ikusmira Berriak programan garatutako proiektua da, eta Fernandezek garuneko paralisia duen 51 urteko gizon batekin duen harremana du ardatz— eta Lucia Alemanyren (Traiguera, Valentzia, 1985) La inocencia —Tarragonako herrixka batean uda igarotzen duen nerabe bat du protagonista—.\nZabaltegi-Tabakalera sailean ere izango da euskal zinemagileen lanik aurten: horien artean daude Izibene Oñederraren Lursaguak film laburra eta Maddi Barberren Urpean lurra film ertaina, Itoizko urtegiaren gatazkan girotua —Barberren 592 metroz goiti film laburra ikusi ahal izan zen iaz Zabaltegin—. Sail berean izango dira, halaber, Ion de Sosa eta Chema Garcia Ibarraren Leyenda dorada eta Justin Websterren El fiscal, la presidenta y el espía, sei ataleko telesaila.\nBelodromoan antolatu ohi diren emanaldietan, Leticia Dolerak zuzendutako Vida perfecta telesaila osorik estreinatuko dute, "krisialdi bat" bizitzen ari diren hiru emakume helduren ingurukoa. La gallina Turuleca animaziozko filma ere leku horretan bertan erakutsiko dute, Victor Monigotek eta Eduardo Gondellek zuzendua.


Prospektiker, prospektiban oinarritutako aholkularitza berritzailea - SPRI\n15 apirila, 2021\nGipuzkoako enpresak 30 urte baino gehiago daramatza lanean erabakiak hartzera zuzendutako epe luzeko estrategia honekin\nGaur egun, eta are gehiago COVID-19aren ondorioz eman den egoera honetan, etorkizunak gero eta zalantza gehiago eragiten ditu enpresa eta erakunde publikoetan. Epe luzerako planak egitea zaila izan daiteke, baina badago tresna bat baliagarria izan daitekeena erabakiak hartzeko: prospektiba.\nProspektiba prozesu sistematikoa eta parte-hartzailea da. Prozesu horren helburua da etorkizuneko adimena metatzea eta, erabakiak hartzeko orduan, epe ertain eta luzeko ikuspegia izatea. Beste ikuspegi klasiko batzuen aurrean, prospektiba epe luzerako ikuspegia planteatzen saiatzen da, egungo joerak aztertuz eta gaur egunean egiteko ekintzak gomendatuz.\nMetodo hau 1987an Donostian sortutako Prospektiker enpresaren ardatzetako bat da. Zazpi langile dituen ETE hau nazioarteko erreferentea da arlo horretan. Metodologia hori administrazio publikoarekin eta enpresa pribatuekin lotutako kasuetan aplikatzea lortzen du, hala nola Gipuzkoako Hausnarketa Prospektibo-Estrategikoaren prozesuan (G+20). “Hausnarketa sustatu nahi dugu, erakundeen eta enpresen erabakiak errazagoak izateko”, adierazi du Ibon Zugasti Managing Prospektikerreko zuzendariak.\nDonostiako ETEak parte hartu duen azken proiektuetako bat CircularStart izan da. Proiektu horren helburua inkubagailuei, prestatzaileei eta aholkulariei laguntza ematea da start-upen iraunkortasunaren eta zirkulartasunaren prestakuntzan, ELearningen tresnen bidez. Horrela, enpresa gazteek alderdi horiek ulertzeko, ebaluatzeko eta hobetzeko gaitasunak izango dituzte. “Badira pertsona ekintzaileak, merkatuan berrikuntza disruptibo eta jasangarriak gehitzen dituztenak, bai eta jasangarritasunera bideratutako inkubagailuak ere. Hala ere, fenomeno hau orokorra izatetik urrun dago “, azpimarratu du Zugastik. Prospektiker 1990eko hamarkadatik ari da Europako ikerketa-proiektu horietan lanean, bai partzuergoko bazkide gisa, bai beste erakunde publiko eta pribatu batzuetarako laguntzaile tekniko gisa.\nProspektikerren arduradunen ustez, pandemia osteko testuingurua aukera bat izan daiteke prospektiba estrategikoa plangintza-tresna gisa sustatzeko. Bestalde, enpresa “prospektiba aplikatua, nazioartekotzea, jasangarritasuna, berdintasuna, produktu eta zerbitzuen digitalizazioa, ezagutzaren kudeaketa eta belaunaldien arteko oreka” bultzatu nahi dituen plan estrategiko batean murgilduta dago.


Lufthansa Pack arazoa\nGaldera Lufthansa Pack arazoa\n1 8 urteko hilabete # 731 by bgf\nAlde horretatik Lufthansa paketea instalatu dut eta Airbus A380-ekin arazo bat daukat.\nNoizbehinkako karpetan botoia sakatzen dudanean, COM, ADF eta abar ez da funtzionatzen. Horrek esan nahi du ezin ditudala parametro hauek ezarri.\nBestela, hegazkina oso ona da eta askotan erabili nahi dut.\nAgian norbaitek lagun dezake?\nOrria sortu: 0.341 segundotan


Gutierrez-Morgaetxebarria eta Exposito-Balerdi bikoteak Dinastiako finalaurrekoetara - - Baleike.eus\nGutierrez-Morgaetxebarria eta Exposito-Balerdi bikoteak Dinastiako finalaurrekoetara\nDinastia Etxabe 2019-08-13 14:42\nGutierrez -Morgaetxebarria eta Exposito - Balerdi bikoteak 22ko finalaurretarako sailkatu diren bi bikoteak, bart arratsean jokatutako hirugarren kuartosetako kanporaketetan.\nGUTIERREZ - MORGAETXEBARRIA, 22 / Unai ALBERDI - Ander GARMENDIA, 6\nEXPOSITO - BALERDI, 22 / Julen ALBERDI - Iker ELIZEGI, 20\nGazte-jubeniletako norgehiagoka kolore bakarrekoa edo kolorerik gabea izan zela esan genezake, gerriko gorridunak errez nagusitu zirelarik. Markagailuaren ibilbide nagusia 1-0, 1-3, 6-3, 10-4, 11-6 eta 22-6. Bikote sendoa Gutierrez eta Morgaetxebarriak osaturikoa eta hauei eusteko hainbestekoa ez Alberdi eta Gamboaren ordez etorritako Garmendiak osatu zutena.\nSergio Gutierrezek 5 tanto egin zituen eta 2 galdu, biak erasoan. Oso ondo jokatu zuen, defentsan sendo eta errematean dotore, ezker airea erabiltzeko gai dela erakutsiaz. Tantoa landu aurrena eta aukerako pilotetan ondo errematatuz atzo errioxarra, hauxe izanik iaztik aurtenera egin duen aurrerapenik nabariena.\nAimar Morgaetxebarriak ez zuen tantorik egin eta bi pilota galdu zituen. Ondo jokatzeaz gain pilotari on bat izateko trazak badituela esan behar, bi beso dotore eta hanka azkarrak alde batetik eta 16 urtekin pilotari kolpea ondo eransten dakielako ere bai, bila joan eta gerria bikain sartuaz.\nUnai Alberdik 2 tanto egin zituen eta 8 galdu, hauetako 4 erasoan. Hasi bezain laster jabetu ginen lan asko eta ondo ere egin beharko zuela egoerari aurre egin eta partidua irabazteko. Saiatu zen baina ez behar bezela agian, pilota gehitxo galtzeaz gain ez zuelako jakin atzeko koadroetako diferentzia orekatzen eta tantoak egiteko jokoa bere terrenora ekartzen.\nAnder Garmendiak ez zuen tantorik egin eta 9 pilota galdu zituen. Asko dira galdutakoak baina hor baino oker haundiagoa egin zuen pilota gehiago ez kastigatu izanean. Pilota ekartzen hainbestean baina emateko orduan zerbait falta.\nHogeitahiru urtez azpikoen arteko norgehiagoka gogorra eta azken zatian emozio haundikoa izatea suertatu zen, bi tanto eztabaidatuak ere izan zirelarik eta biak Iker Elizegiren kaltetan: partidu hasiera samarrean pilota bat bi botera jasotzat emandakoan eta 20-20 berdinduta zeuden garaian aurreko koadroetako pilota franko bati behar bezela jo ezin eta txapapera botatzeagatik galdua, aurkari Exposito aurrean zegoelako.\nMarkailuaren ibilbide nagusia hauxe: 2-0, 2-1, 5-1, 5-3, 6-4, 9-6, 12-7, 12-11, 14-13, 19-13, 19-18, 20-18, 20-20 eta 22-20 Exposito eta Balerdiren alde.\nHodei Exposito izan zen diferentziak markatu zituen pilotaria. Pilota grazi haundiarekin mugituarazi zuen eta tanto sorta ederra egin ere bai, 13 denera eta hauetako 8 ezkerrarekin, airez bezela botera, txokora bezela zabalera pilota ziztu bizian bidaliaz. Galdutako pilotak 5.\nManex Balerdi antzuolatarrak ez zuen tantorik egin eta 9 pilota galdu zituen. Asko galdu zuen baina partidua aurrera ateratzeko hainbeste egin zuela esan behar. Eskubia minduta nunbait eta etzion kolperik botatzen pilotari baina, horrenbesterainoxeko gaitasuna izan mutilak, beso eta eskumuturraz baliatuta aurrelariari pilota kentzeko gai izan zen une askotan.\nJulen Alberdik ere bazuen zerbait eskubiko eskuan, partidu hasieran erremedioak egiten ibili zelarik. Saiatu zen Expositoren joari aurre egiten baina askotan ezin. Aurrekoan bezela errematerako pilota onak aukeratu zituen eta 4 tanto polit egin ere bai. Galdutakoak 6 eta hauetako 3 sake restoan.\nIker Elizegik tanto bat egin zuen atzean pilota ederki baztarreratuz eta lau galdu: bat sake restoan, beste bat atzetik pilota ekartzen, hirugarrena pilotakada eder bat ezker-goiko txapa ukituta eta laugarrena aurrez aipaturiko 20-20 berdinduta zeuden garaian behar bezela jotzen galerazitakoa. Ondo jokatu zuen pilotan eta aurrera eta atzera kantxan asko ibiltzea tokatu zitzaion arren bere joku galgari eusteko gai izan zen azken uneraino, beste tanto batzuetarako ere erregaia bazuela erakutsiaz. Eskura izan zuten garaipena gerriko urdindunak baina galdu azkenean eta ikustekoa partidu amaieran Ikerrek hain sentikor azaleratutako samina eta finalaurretatik kanpora gelditu izatearen pena, aurkarien hogeitabatgarren tantoa epaileak nola ez zuen berriz jokatatuarazi ezin ulertuz. Txapelketa ona asteasuarrarena dena den nahiz eta brillo pixka bat falta izan zaion aurten bere eskubiari.\nDatorren ostiralean abuztuak 16 jokatu dira kuartosetako azken partiduak:\nGazte-jubenil mailan LARRAÑAGA - CUAIRAN / IGOA - ERKIAGA\n23 urtez azpiko mailan SALABERRIA - IBARLOZA / MATA - IRURITA


Free chat Hitz mundu Ausaz. Bat behar da ikus - YouTube\nFree chat Hitz mundu Ausaz. Bat behar da ikus — YouTube\nFree chat bat da, marka-zerbitzu berri bat-batean, testu, webcam — eta mikrofono-oinarritutako berriketan mundu osoko pertsona. web berri bat ekartzen duzu face-to-face, webcam bidez, amaigabea korronte ausazko ezezagunen mundu osoan zehar izan zen I primed full-on Walt Whitman esperientzia bat: ecstatic amore milagrosa barietatea eta ugaritasuna gizateriaren gizarte Web gunean, sortu, besterik gabe, duela hiru hilabete bat -year-old Russian izeneko Andrey Ternovskiy, tanta duzu bat sartu unnerving munduko non bidez konektatuta daude webcams bat ausaz, fathomless segida ezezagunen batetik, mundu osoan zehar.\nDuzu haiekin hitz egin, hitz egin dute.\nGunean, bertan irabazten ari da milaka erabiltzaile, egun bat eta azkenaldian albiste batzuk estaldura, zoragarri bat du sentitzen txanda bat norabidean Internet. Gune aktibatzen zure webcam automatikoki duzunean, egin klik hasi bat-batean, zure begiradak beste giza zure pantailan eta ari dira staring at atzera duzu, puntua bai aukeratu ahal izango dituzu berriketan (testu bidez edo ahotsa) edo, besterik gabe, egin klik hurrengoa, berehala sortu deituz, beste norbaitek.\nEmaitza da surrealista maila askotan\nHasieran free chat erabiltzaile negoziatzen pasadizo buruzko iruzkina batzordeak batera eerie intentsitatea shipwreck bizirik, bai, ilusioa eta freaked dute zer ikusi. Ez zen gizon bat zeraman oreinak burua ireki eta elkarrizketa guztietan Zer sortu DOE. Tipo bat Suedia izan zen informatzen abiadura-marrazketa ezezagunen’ erretratuak. Hasierako orria da sakabanatuak, bi hutsik kutxak bat etiketatu Arrotza, bestea, egokiekin, Duzu. Noiz Play sakatu botoia, zure webcam aktibatzen da, eta zuk kontatzen dira Erruleta bat Bilatzen ausazko arrotz. Gora azalduko zuzeneko bideo eta txateatu ahal izango duzu pertsona batekin beste bukaera on. Sakatu Hurrengoa eta aurre ari zaren berri bat arrotz. Free chat sozial bat da Web gune hori aukera ematen dizu nabigatzeko zertxobait incognito. Ez da sartu, ez da izen-ematea, eta hori da funtsean ezberdina Facebook eta Twitter\nIndian Berriketa-Gela - Izen-Free Online Txat Gelak India →


"Enpresen digitalizazioan funtsezko zentroa izaten jarraitu nahi dugu" — TUlankide MONDRAGON\n"Enpresen digitalizazioan funtsezko zentroa izaten jarraitu nahi dugu"\nIkerlanek etapa berri bati ekingo dio 2021ean, 2024rako plan estrategikoa martxan jarrita.\nMarcelino Caballero zuzendari nagusiak azaldu duenez, Ikerlanek 2020ko plan estrategikoa amaitu du ekitaldi honetan, “bilakaera nabarmena izan du zentro teknologiko gisa”, eta fakturazioa handitu egin da, bai enpresekin, bai ikerketa-proiektuekin.\nIzan ere, zentroak goranzko bilakaera finkatu du, 2019ko fakturazioa% 5,7 igo ondoren, eta 24,1 milioi euroko diru-sarrerak lortu ditu. Orain etorkizunera begiratu behar da, eta, beraz, zentroa 2024ko plan estrategiko berriaren definizioan murgilduta dago, “Ikerlan sortu zeneko 50. urteurrena ospatzeko urte oso berezia”, nabarmendu du Marcelinok.\nLau ardatz estrategikoetan landuko dira lehentasunezko arloak: posizionamendu estrategikoa, pertsonak, transferentzia teknologikoa enpresekin eta ezagutzaren sorkuntza eta kudeaketa. Lankidetzari dagokionez, BRTA partzuergoa sortzea “estrategikoa da, bera osatzen duten zentroak eta Ikerlanen arteko lankidetzarako, batik bat” esan du zuzendariak, eta, aldi berean, Mondragon Korporazioa osatzen duten kooperatibekin eta, bereziki, Mondragon Unibertsitatearekin eta Mondragon Goi Eskola Politeknikoarekin lanean jarraituko dutela aurreratu du, bi erakundeak indartuko dituen aliantza estrategikoa eraikitzeko asmoa baitu.\nPertsonei dagokienez, helburua da balio handiagoa ematea beren eremu guztietan hazten jarrai dezaten. Horretarako, ‘Garatzen’ izeneko garapen profesionaleko sistema diseinatu dute.\nZentro teknologikoak 50. urteurrena ospatuko du 2024an\nEnpresekiko teknologia-transferentziaren esparruan, Marcelino Caballerok dio Ikerlan “erreferentea izan dela eta dela”. Horren erakusgarri da “2020an Eusko Jaurlaritzak Emaitek programaren bidez enpresei teknologia eta talentua transferitzeko ezarritako helburuak ehuneko ehunean betetzen dituen zentro bakarra dela”.\n2024rako, “gure egungo bezeroak sendotzea eta gure kartera dibertsifikatzea da helburua, lankidetza berriak sortuz Ikerlanen funtsezko teknologien (TEIC, Elektronika, Informazio eta Komunikazio Teknologiak), energiaren eta potentzia-elektronikaren eta mekatronikaren aldeko apustua duten enpresekin”. Ildo horretatik, Caballerok berretsi du “enpresen eraldaketan eta digitalizazioan eta elektromugikortasunaren, energiaren eta industriaren sektoreetan haien presentzia indartu nahi dugula”. Hala ere, konpainien erronka nagusia izango da, horietako askotan Covid-19 delakoak duen eragina gainditzeaz gain, “digitalizazioaren olatua eta haren abantailak merkatuan lehiatu ahal izateko nola aprobetxa ditzaketen ikustea”. Caballerok dioenez, eta pandemia gorabehera, “konpainiek I+G+Bren aldeko apustuari eusten diote.\nKonpainia ezberdinek argi dute proiektu estrategikoak, produktuan berritzeko edo zerbitzu bat hobetzeko, ezin direla geldiarazi, haien lehiakortasuna jokoan dagoelako”. Horregatik, gastuak murrizteko orduan, “ez dugu ikusten I+G lehenengo aukera denik”. Ezagutzari dagokionez, laugarren jarduera-ardatza, zentroak bi erronka izan ditu. Alde batetik, ikerketa-proiektuen zorroa sendotzea, “gure eskakizun-mailari eutsiz eta egiten ditugun proiektuekin oso selektiboak izanda, betiere kontuan izanda interes- eta aplikazio-teknologia sortzeko balio behar digutela...\nBestalde, Caballerok aurreratu du ezagutza kudeatzeko sistema garatuko dutela, behar dituzten teknologiak sortu eta behar bezala formalizatzeko, zabaltzeko, partekatzeko, ustiatzeko eta haietatik baliorik handiena ateratzeko.\nArtikulua, gaztelerazko bertsioan, hemen argitaratua: https://www.empresaxxi.com/


Eguberrietarako otorduak, Azokako produktuekin - Tolosako Azoka\nEguberrietarako otorduak, Azokako produktuekin\n#Azoka lagunak #Errezetak #Ikastaroak #Produktuak\nAzoka Lagun askok hartu zuten parte astearteko ikastaroan, bai presentzialki eta baita streaming bidez ere. Azokan eros daitezkeen produktuak erabiliz Eguberri hauetan egiteko moduko hiru errezeta kozinatzen ikasi genuen.\nAMA tabernako Javi Rivero eta Gorka Ricoren eskutik, Tolosako Azokan eros daitezkeen produktuak identifikatzen ikasteko, eta bertako produktu horiek eguberritako mahaira eramateko 3 elaborazio ezberdin egiten ikasteko aukera izan genuen.\nHauek dira ikastaroan kozinatu ziren platerak egiteko jarraitu beharreko urratsak:\nPorru eta perrexil entsaladilla izokin ketuarekin\nOsagaiak: Porruak, perrexila, gurina, maionesa, izokin ketua, piperbeltza, gatza eta oliba-olioa.\nPorrua fin-fin moztu eta gurin pixka batekin sutan jarri, bigundu dadin. Biguntzean sutik kendu eta azkar hoztu, porruak kolorea gal ez dezan.\nPorrua hoztean, momentuan txikitutako perrexila, piperbeltza, gatza eta maionesa gehitu. Honekin, gure entsaladillaren oinarria prest izango dugu.\nEntsaladilla platereratu, izokin ketua gainean jarri, eta listo! Gure entsaladilla prest izango dugu!\nOnddo eta xixak beren pilpilarekin\nOsagaiak: Onddoak, xixak, oliba-olioa, ekilore-olioa, bi arrautza gorringo eta gatza.\nOnddoak, oliba-olio pixka batekin su altuan jarri, gelatina aska dezaten. Olioa berotu eta hotsa ateratzean, sua baxutu eta onddoak kozinatzen utzi.\nOnddoak prest daudenean, erdiak jaso eta beste erdiak irabiatu, oliba-olio pixka bat gehituz, honela sortuko dugu gure pil-pila.\nXixak eskuekin zatitu, fibrak apurtu beharrean elkarrengandik banatzeko, eta ekilore-olio pixka batekin salteatu.\nXixa salteatuei bi arrautza-gorringo gehitu eta dena batera nahastu.\nXixak platereratu, onddoak eta euren pil-pila gehitu, eta listo! Prest dugu gure platera.\nHirugiharra, barazkitxo erreak eta azelgak, gaztain kremarekin\nOsagaiak: Hirugiharra, soja-saltsa, azenariotxoak, tipulatxoak, brokolia, gaztainak, azelgak, gatza, oliba-olioa, baratxuria eta patata.\nAzelgaren zati zuria, patata eta baratxuria txiki-txiki zatitu, oliba-olio pixka bat gehitu, urez estali eta sutan jarri.\nBarazkiak egosteko denbora murrizteko, txiki-txiki moztea gomendagarria da. Honela, azkarrago berotuko dira eta sutan denbora gutxiago beharko dute.\nPatata egosia dagoenean, azelgaren hosto berdea gehitu. Hau, azelga purea berde gera dadin egingo dugu, azelga-hostoa hasieran bota ezkero hostoa belztu egiten baita.\nGaztainei azala kentzeko, irakiten dagoen uretan sartu, eta pare bat minutu pasatakoan ur hotzetan sartu. Era honetara, azala erraz askatuko zaie.\nAzalik gabeko gaztainak eta patata sutan jarri eta ur eta oliba-olio pixka bat gehitu.\nGaztainak eta patata egosiak daudenean, sutik kendu eta irabiatu.\nTipulatxo eta azenariotxoak irakiten dagoen uretan egosi, 5 minutuz.\nBrokolia zatitu eta sueztitu.\nHirugiharra zatitu eta plantxan kozinatu (labean ere egin daiteke).\nGaztaina krema platereratu.\nGaztain kremari gainetik azelga pure apur bat gehitu.\nKrema eta purearen gainean hirugiharra eta barazkitxoak platereratu eta gure platera prest egongo litzateke!\nHonekin guztiarekin… kitto! Azokako produktu freskoak erabiliz, Eguberri hauetan egiteko moduko 3 errezeta erraz hauek prest izango ditugu. Proba itzazu etxean, ziur sekulako arrakasta izango duzula-eta!\nNahi izanez gero, Javi Rivero eta Gorka Ricoren argibide guztiak ikus ditzakezu bideo hauetan:


Sare sozialen pribatutasun-politika - bai&by\nDatu pertsonalak babesteko indarrean dagoen araudi aplikagarrian eta Informazio Gizartearen eta Merkataritza Elektronikoaren Zerbitzuetako uztailaren 11ko 34/2002 Legean (LSSI-CE) ezarritakoarekin bat etorriz, GRUPO BAI&BY (aurrerantzean, bai&by)-k erabiltzaileei jakinarazten die profil bat sortu duela Facebook, Twitter, Instagram, Linkedin eta YouTube sare sozialetan, bere produktuen eta zerbitzuen publizitatea egiteko helburu nagusiarekin.\nbai&by-ren datuak: kontsultatu hemen.\nErabiltzaileak sare sozial berean profil bat du, eta bai&by-k sortutako orriarekin bat egitea erabaki du, sarean argitaratzen den informazioan interesa agertuz. Gure orrialdearekin bat egitean, bere profilean argitaratutako datu pertsonalak tratatzeko baimena ematen digu.\nErabiltzaileak une oro jo dezake sare sozialaren beraren pribatutasun-politiketara, baita bere profila konfiguratu ere, pribatutasuna bermatzeko.\nbai&by-k sarbidea du eta erabiltzailearen informazio publikoa tratatzen du, bereziki haren kontaktu-izena. Datu horiek sare sozialaren barruan baino ez dira erabiltzen. Ez dira inolako tratamendu-sistematan sartzen.\nDatu pertsonalak eskuratzeko, zuzentzeko, tratamendua mugatzeko, ezabatzeko, transferitzeko eta haien tratamenduari aurka egiteko eskubideei dagokienez, bai&by-ren aurrean balia ditzakeenak, DBEOren arabera, honako ñabardura hauek hartu behar ditu kontuan:\nDatuetan sartzeko eskubidea: erabiltzailearen eskubidea da bere datu pertsonal zehatzei eta egin den edo egiten den tratamenduari buruzko informazioa jasotzea, baita datu horien jatorriari eta egindako edo aurreikusitako komunikazioei buruzko informazioa ere.\nZuzentzeko eskubidea: ukitutako pertsonak datu zehaztugabeak edo osatugabeak aldatzeko duen eskubidea da. bai&by-ren kontrolpean dagoen informazioari dagokionez bakarrik bete ahal izango da; adibidez, erabiltzailearen datu pertsonalak jasotzen dituzten web-orri, irudi edo edukietan argitaratutako iruzkinak ezabatu ahal izango dira.\nTratamendua mugatzeko eskubidea: tratamenduaren arduradunak aurreikusitako jatorrizko tratamenduaren helburuak mugatzeko eskubidea da.\nEzabatzeko eskubidea: erabiltzailearen datu pertsonalak ezabatzeko eskubidea da, DBEOn bertan edo datu horiek denboran eta forman gorde beharra ezartzen duten bestelako araudi aplikagarrietan aurreikusitakoa izan ezik.\nEramangarritasun-eskubidea: erabiltzaileak emandako datu pertsonalak erabilera komuneko eta irakurketa mekanikoko formatu egituratu batean jasotzeko eta beste arduradun bati helarazteko eskubidea da.\nAurka egiteko eskubidea: datu pertsonalak ez tratatzeko eskubidea du erabiltzaileak, edo bai&by-k datu horiek tratatzeari uzteko eskubidea.\nbai&by-k honako jarduketa hauek egingo ditu:\nProfilaren informazio publikorako sarbidea izan.\nMezu pertsonalak eta indibidualak sare sozialaren kanalen bidez bidali.\nErabiltzaileak beti kontrola ditzake bere konexioak, interesatzen ez zaizkion edukiak ezaba ditzake eta bere konexioak norekin partekatzen dituen mugatu; horretarako, pribatutasun-konfiguraziora jo beharko du.\nErabiltzaileak, bai&by orriarekin bat egin ondoren, azken horretan iruzkinak, estekak, irudiak edo argazkiak edo sare sozialak eusten dion beste edozein multimedia-eduki argitaratu ahal izango ditu. Erabiltzaileak, kasu guztietan, horien titularra izan behar du, egile-eskubideak eta jabetza intelektualaren eskubideak izan behar ditu, edo ukitutako hirugarrenen baimena izan behar du. Berariaz debekatzen da orrialdean edozein argitalpen egitea, hala nola testuak, grafikoak, argazkiak, bideoak eta abar, moralaren, etikaren, gustu onaren edo errespetuaren aurkakoak badira edo eraso egin badezakete, eta/edo jabetza intelektualaren edo industrialaren eskubideak, irudi-eskubidea edo legea urratzen badituzte. Kasu horietan, bai&by-k edukia berehalaxe kentzeko eskubidea izango du, eta erabiltzailearen blokeo iraunkorra eskatu ahal izango du.\nbai&by ez da erabiltzaile batek libreki argitaratu dituen edukien erantzule izango.\nOrrian argitara daitezkeen irudiak bai&by-k ez ditu inolako tratamendu-sistematan biltegiratuko, baina bai, ordea, sare sozialean.\nbai&by-k beretzat gordetzen du lehiaketak eta sustapenak egiteko eskubidea, eta erabiltzaileak parte hartu ahal izango du, bere orrialdeari lotuta. Horietako bakoitzaren oinarriak, sare sozialaren plataforma erabiltzen denean, bertan argitaratuko dira. Beti bete beharko da Informazio Gizartearen eta Merkataritza Elektronikoaren Zerbitzuetako Legea (LSSI-CE), eta aplikatu beharreko beste edozein arau.\nSare sozialak ez du babesten, abala ematen edo administratzen, inola ere, gure promoziorik, eta ez dago horietako bati lotuta.\nbai&by-k sare soziala erabiliko du bere produktuen eta zerbitzuen publizitatea egiteko. Nolanahi ere, harremanetarako datuak merkataritza-prospekzioko ekintza zuzenak egiteko tratatzea erabakitzen badu, DBEOren eta Informazio Gizartearen eta Merkataritza Elektronikoaren Zerbitzuetako Legearen (LSSI-CE) lege-eskakizunak beteko ditu beti.\nEz da publizitatetzat hartuko beste erabiltzaile batzuei bai&by orria gomendatzea, haiek ere promozioaz goza dezaten edo bere jardueraren berri izan dezaten.\nHona hemen sare sozialen pribatutasun-politikarako estekak:\nAZKEN EGUNERATZEA: 2022ko ekainaren 6a.


Free chat Limburg Probintzia. Ausazko arrotz doan txateatu berehala Limburg Probintzia tik.\nFree chat Limburg Probintzia\nOngi etorri Chatroulette Limburg ProbintziaEdozein lekutan, munduko pertsona aleatory bat konektatzeko. Chatroulette Limburg Probintzia dezakezu honako aukeren artean aukeratu:- Guztiak pertsona mota Limburg Probintzia doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nLimburg Probintzia hirien zerrenda:


Donostiako danborrada ostegunean, estreinakoz guretzat | Ustekabe Fanfarrea\nDonostiako danborrada ostegunean, estreinakoz guretzat\nOstegun gauean Ustekabe fanfarreak Donostiako danborradan parte hartuko du, estreinakoz bere historian, gauerditik aurrera 3 orduz danborrada bati Sarriegiren doinuak jartzen.\nEz da, egia esateko, lehen aldia Donostiako danborradan parte hartzeko aukera daukaguna, baina gure agendek ezinezko egin izan dute ikasketak eta lana direla-eta. Aurten, berriz, osteguna izanik eta asteburu ataria dela-eta, animatu egin gara eta Donostiara joango gara!\nDoinu gehienak ezagunak dira guretzat, izan ere 2001. urtetik Eibarko Umeen danborradan jo izan dugu, eta gainera Ustekabeko kide asko Cielito Eibarko Musika Bandako kide ere bagara. Izenez ez bada ere, denontzat dira ezagunak seguraski Diana, Retreta (Paso-Doble de Tambores), Iriyarena, Polka de Tambores, Donostiako Martxa edo Tatiago.\nHala ere badaude Eibarren jotzen ez diren zenbait kantu, hala nola Oilar Zaldieriaren Konpartsa (Comparsa de Caballería de Gallos) edo Atso Zaldieriaren Konpartsa (Comparsa de Caballería de Viejas), eta beste zeinbait kasutan ez dira Eibarko partitura berak. Hori dela eta emanaldi honetarako, beste batzuetan egiten duten bezala, bereziki prestatu behar izan ditugu zenbait kantu entsaioetan.\nUstekaberen azken emanaldia abenduan izan zen, merkatari eta tabernariek antolatutako gabonetako kalejiran. Eta hurrengoa, aldaketarik ez badago, aratosteetan izango da. Hilabete falta da, ez besterik!\n← Gabonetako emanaldia ostegunean, Eibarko kaleetan\nDonostiako danborrada, euripean →\n2012/01/17 3:14 pm\nEz nekien nik Altzo Donostiako auzo bat zenik 😉\n2012/01/18 5:35 pm\nEz dugu Altzon joko, Altzan baizik. Eskerrik asko zuzenketa egiteagaitik!


Gorbeiako mendigunea Kantauriko kostaldearekin paraleloan Euskal Herria zeharkatzen duten mendien zati bat da.\nAraba eta Bizkaiko lurralde historikoen artean dago, Gorbeia mendiaren inguruan, eta kantauriar eta mediterranear isurialdeen banalerroaren zati da. Mendi horren garaierak (1.482 m) mendiko klima tipikoa ematen dio.\nGorbeia euskal mendizaletasunaren ohiko erreferentzia da. Mendigune hau bisitatuenetako bat da; izan ere, Gorbeiagane, Aldamin, Oketa edo Berretin bezalako gailur ederrak eta kalitatezko paisaia ikusgarriak ditu, eta gainera kokaleku estrategikoan dago hiriguneetatik gertu.\nLandareen aniztasun eta hedaduragatik, oreinak oso ondo egokitu dira; hortaz, Gorbeian berriro sartu zituztenetik, asko zabaldu dira eta gaur egun bertako espezie enblematikoa da.\nHorren barruan Itxinako Biotopo Babestua dago, hain zuzen ere, kareharrizko formazioen, pagadien eta ezkutuko lekuen labirinto naturala, Axularreko ateak zainduta.\nGorbeia olagizonen, artzainen eta ikazkinen intrigazko istorioen agertokia da, betiere lamia, sorgin eta jentilen legendekin batera. Azken horiek lekurik urrunenetan eta leizeetan egiten zituzten akelarre entzutetsuak.\nAutobusa: Bilbo eta Gasteiz lotzen dituen autobusen linea, bai Altubetik bai Barazarretik, parkera joateko beste modu bat da.\nN-240 errepideak ekialdetik inguratzen du parkea, eta A-624 errepideak (Ziorragaraino), BI-2522 errepideak (Ziorragatik Laudiora) eta A-68 autobideak, mendebaldetik. N-622 errepideak hegoaldeko sarrera ahalbidetzen du, eta Orozko eta Artea lotzen dituen BI-3513 tokiko errepidea abiapuntu egokia da parkera iparraldetik sartzeko.\nPARKETXEA, INGURUMEN INTERPRETAZIO ZENTROA\nOrdutegia: 10:00-14:00 eta 16:00-18:00, astelehenetik igandera (San Bartolomé egunean itxita, Abuztuak 24)\nHelbidea: Gudarien Plaza z/g 48.013- Areatza\nErreserbetarako eta informaziorako telefonoa: 946.739.279\nGorbeiako Flora Mehatxatua edo Berezia (3,9 MB)\nGorbeiako Fauna Mehatxatua edo Berezia (3,98 MB)\nGorbeiako Interesgune Naturalistikoak (2,99 MB)\n11 ibilbide Gorbeiako kurutzera heltzeko Bizkai aldetik (1,83 MB)\nGorbeia liburua (35,73 MB)\nArratiako eskualdeko informazioa\nGorbeia Natura 2000 Sarean (BGL)\nGorbeiako artaldeen larre-aldaketa (159,21 KB)\nInteres Geologikoko Guneak - Itxinako karsta (667,56 KB)\nGorbeia Parke Naturaleko Interpretazio Zentroa, Ekipamenduen Agenda-Gidan\nSan Justoko karobia, Interpretazio Birtualeko Lekuetan\nErreferentzia bibliografikoa: Gorbeia: urte batean, hamabi igoera (1,6 MB)\nErreferentzia bibliografikoa: Gorbeia Parke Naturala (1,35 MB)\nErreferentzia bibliografikoa: Itxinako Mendimultzoa Babestutako Biotopoa -Fauna eta Flora- (1,2 MB)\nErreferentzia bibliografikoa: Gorbeiako Natur Parkeko Hegaztiak (613,67 KB)\nSaldropo hezegunean zeharko ibilbidea (122,74 KB)\nNatur Guneak : Gorbeiako Parke Naturala


Adrian Merino: "Mailaz igotzeak nahitaez gastuak handitzen ditu, baina aurrekontu estua aurkeztu dugu" - Aretxabaleta - Goiena.eus\nAdrian Merino: "Mailaz igotzeak nahitaez gastuak handitzen ditu, baina aurrekontu estua aurkeztu dugu"\nXabi Urzelai 2015-07-11 11:56\nUDAk batzar orokorra egin zuen atzo, egubakoitza. Bertan, bazkideek 2014-2015 denboraldiko aurrekontuko akta onartu zuten, eta segidan, zuzendaritzak kirol proiektu berri bat aurkeztu zuen, datozen bost urteotara begira kirol elkartea antolatzeko izango duten modu berriaz. Hala, asmoa da futbolaz aparte gainontzeko arloak ere indartzea. Amaitzeko, urteko kirolari nabarmenenak saritzeaz batera 55 urtez UDA futbol zelaian animatu duen Poloni Garcia Etxabek omendu zuten.\nUDAk hirugarren mailan jokatuko duela-eta inguruan ilusio handia sumatzen du UDAko presidente Adrian Merinok, baina datorren denboraldirako aurrekontua erakusterakoan garbi geratu zen ez dutela bururik galduko: "Aurrekontu estua aurkeztu dugu, baina bistan da igoera bat egongo dela, kategoria horretan gastuak handitu egiten direlako". Hala, igoera horri aurre egiteko proposatu zuten, batetik, bi partidutan klubaren egun izendatzea, eta bestetik, bazkideei %10eko igoera: "Guri ere ez zaigu gustatzen halako neurriak hartzea, baina konturatu gara ez dagoela beste modurik. Batzarrean jendeak ondo onartu ditu proposamenak, eta pozik gaude".\nHorrekin batera, zuzendaritzak ez zuen izan arazorik bazkideek 2014/2015 denboraldiak utzitako datu ekonomikoak onartzeko –1.496 euroko galerak–, "Zorionez elkarteak tesoreria aldetik ez du arazorik, iaz, esaterako, positiboki amaitu genuelako, eta galera horiek estaliko ditugu". Eta datu ekonomikoak onartuta datozen bost urteotarako duten kirol proiektua aurkeztu zuten, eta elkartearen antolaketa eredu berriaz ere jardun zuten.\nGipuzkoako federazioko ordezkariak\nBatzarrean egon ziren Gipuzkoako futbol federazioko hainbat ordezkari, tartean Juan Luis Larrea presidentea, eta hitza hartu zuen azaltzeko zelako gorabeherak izan zituzten Gipuzkoak hirugarren mailan ordezkaritza zabalagoa izan zezan, baina Bizkaiko federazioak, eta bertako futbol taldeek duten erabakitze gaitasuna nabarmendu zuen.\nEta amaitzeko, urteko kirol sariak ere banatu zituzten. Bertyan, talde ezberdinetan euren ekarpena era batean edo bestean egin duten jokalariek UDAko zuzendaritzaren eta batzar orokorraren aitortza jaso zuten. Baina momentu gogoangarriena UDAko bazkide Poloni Garcia Etxaberen omenalditxoaz etorri zen, 55 urtez egon delako aretxabaletar hori herriko futbol taldea harmailatik animatzen.


Hotzak bost urtetik beherako 125 haur hil ditu aurten Peruko Andeetan - GARA\nPeruko Osasun Ministerioak jakinarazi duenez, osasun alerta egoeran dago herrialdea, Andeetako eskualdeetan aurten egiten ari den hotz ikaragarriak eragin duen pneumonia kasu kopuru handia dela-eta.\nDatu ofizialen arabera, aurten bost urte bete gabe zituzten 125 haur hil dira dagoeneko eskualde horietan.\nHotzak hildako gehien hegoaldeko eta hego-ekialdeko eskualdeetan eragin du, Arequipa, Puno eta Cuscon alegia. Leku horietan, kasu batzuetan, termometroa zerotik oso urruti geratu izan da, hamabost gradu zero azpitik ere markatu izan du-eta, hori bai, 3.500 metroko altueran.\nA/H1N1 birusaren gripea baino askoz ere hilgarriagoa da Andeetako urteroko pneumonia hori, bertako hedabideek nabarmendu dutenez: telebistan ordu asko izaten dituen birusak hamasei lagun baino ez ditu gaixotu herrialdean, eta hildakorik ez dago. Hala ere, hedabideetan gripe horri jaramon gehiago egiten zaio pneumoniari baino, azken hori iragarritako tragedia besterik ez baita.\nHorrexegatik, pneumologoek eskatu izan diete agintariei gaisotasun honekin zerikusia duten faktore guztiak ikertu ahal izateko baliabide egokiak jartzeko mahai gainean.\nPneumonia birus baten ondorio ala hotzaren eta pobreziak berekin dituen bizi baldintza kaskarren eragina ote den ikertu nahi dute adituek. Izan ere, hildako gehienak elikatu gabeak izaten dira, eta etxe txiki batean beste pertsona askorekin batera bizi behar izaten dute. Aurtengo tragedia hasi besterik ez da egin, uztailean eta abuztuan termometroak orain baino askoz ere gehiago jaistea espero baitute. Arequipan, iaz baino %39 gaixo gehiago dute.\nBehar adina ez jateaz gain, Andeetako herrietako umeek hanka-hutsik ibili beharra izaten dute, nahiz eta termometroak oso tenperatura hotza iragarri. Osasun zentroetara iristeko ordu asko egin beharra izaten dute oinez.


BM: Ananak boladan daude, eta ez dekorazioan bakarrik\nAnanak boladan daude, eta ez dekorazioan bakarrik\nBatidoan, zukuan, xerratan edo zatituta, baita era guztietako plateretako osagai nagusi gisa ere: entsaladetarako, zopetarako, bizkotxotarako, konpotatarako… (pizzetan ere aurkitzen dugu eta!); osasunerako oso onuragarria da anana, eta urte osoan kontsumi dezakezun fruta da. Zergatik ez diozu uda-ukitu bat ematen neguari, anana zure dietan sartuta?\nKanpoko itxura oso erakargarria ez duen arren –azal gogorra eta hosto arantzatsuak–, barrutik oso atsegingarria da: urre-koloreko mami distiratsua dauka, eta zapore gozo eta urtsua. Horregatik lortu du ananak –“fruta bikaina” esan nahi du ananak lantzen diren lurraldeetako indigenen hizkuntzan– toki garrantzitsua hartzea mundu mailako gastronomian.\nErdialdeko Amerikako zonan du jatorria, baita Hegoamerikan ere. Beraz, fruta tropikala da anana –guanabana, mangoa, ahuakatea eta marakuia bezala– eta Ananas Comusus deritzon landaretik sortzen da; landare hori bromeliazeoen familian sartzen da.\nHain zuzen ere, bromelina da, ananak duen entzima proteolitiko bat, fruta honek eskaintzen dizkigun onura gehienen arduraduna. Substantzia horrek dohain desintoxikatzaileak, arazgarriak, digestio-laguntzaileak, diuretikoak, hantura-kontrakoak eta tronbosi-kontrakoak ditu besteak beste, Marta Aguirre mediku nutrizionistak azaldu digun bezala.\nAlde batetik, proteinak eta aminoazidoak errazago xurgatzen laguntzen du; hau da, mantenugaiak metabolizatzen laguntzen du.Bestalde, bromelinak digestioa hobetzen du; urdaileko hantura edo pisu sentsazioa arintzen du, beraz, oso gomendagarria da azkenburukoan anana kontsumitzea.\nHainbat azterlanen arabera, gainera, babesle kardiobaskular bikaina da, plaketak elkartu eta tronboak osatzea eta horiek horma baskularretara itsastea galarazten du; minbiziaren aurkako elementu eraginkorra ere bada. Osagai horrek tumore- eta metastasi-zelulen ugalketa eta urdaileko minbiziaren arrazoi nagusietako bat diren nitrosaminen ekoizpena eragozten du.\nHori bai, kontuan izan behar da bromelina galdu egiten dela berotasuna aplikatzerakoan, beraz, askoz osasungarriagoa da anana modu naturalean jatea. Gainera, elementu horren kontzentraziorik handiena ananaren bihotzean dago, eta zati hori askotan bota egiten dugu, gogorra delako.\nPisua galtzeko ezin hobea\nBaina batez ere pisua kontrolatzeko dieta gehienetan funtsezko elementuetako bat izateagatik da ezaguna anana. Kontuan izan behar da % 87 ura dela, eta oso kaloria gutxi duela: 50 kcal 100 gr bakoitzeko, eta ia % 0 gantz eta kolesterol.\nFruta honen beste ezaugarrietako bat da bitamina C (15 mgr), B3 (0,4 mgr) eta azido foliko (10 mgr) asko duela, bai eta mineral ugari ere, hala nola potasioa (175 mgr), magnesioa (16 mgr), kaltzioa (14 mgr) edo manganesoa (1,6 mgr).\nAzken mineral hori emakumeen zein gizonezkoen ugalketa-zelulen (obuluak eta espermatozoideak) eraketan esku hartzen duen oligoelementua da; beraz, gomendagarria hozi-zelulen gutxiegiko eraketagatik ugalketa arazoak dituztenen kasuan.\nAnana bat aukeratu eta kontsumitzerakoan, ziur egon behar gara baldintza onenetan dagoela. Ohikoena izaten da koroako erdiko hostoetako batetik tira egitea, helduta dagoela egiaztatzeko: hostoa erraz ateratzen bada, horrek esan nahi du jateko puntu-puntuan dagoela. Beste trikimailu bat da oinarria ondo behatzea: zukua botatzen badu oso helduta dagoen seinalea; edo usainari erreparatzea: batere usainik botatzen ez badu, oraindik heldu gabe dagoen seinale.


'Mapamundistas 2020' - Kulturklik\nPamplona/Iruña 2020(e)ko irailaren 18(e)tik 2020(e)ko urriaren 25(e)ra\n2020ko MAPAMUNDISTAS ekimenak erakusketak, performanceak eta hezkuntza-lantegiak biltzen ditu Iruñean, Uharten eta Atarrabian, irailaren 18tik urriaren 25era, zenbait kultur gunetan. 'La tranformación/eraldaketa' da La Caracola Elkartearen aurtengo proiektua eta Alexandra Baurès da haren komisarioa.\nIruñean, Ziudadelan ikusgai izango dira Blanca Graciaren (Madril, 1989) erakusketa, Labean, eta Caroline Delieutraz (Paris, 1982) eta Pablo Lermarenak (Barcelona, 1986), Mistoen Aretoan (1. solairua).\n2020ko Mapamundistas-Eraldaketa ekimenean, 5 erakusketa (Ziudadela, Uharte Zentroa, Unibertsitate Publikoa eta Nafarroako Museoa), performance saio bat urriaren 3an (Nafarroako Museoa) eta haur, gazte eta helduei zuzendutako arte-hezkuntzako programa bat izanen dira. Sei artista hauek parte hartuko dute erakusketan: Caroline Delieutraz, Blanca Gracia, Helena Goñi, Pablo Lerma, Mireya Martín Larumbe eta Jorge Martínez Uharte.\nLabean, Blanca Graciak (Madril, 1989) 'Hipnosia' obra aurkezten du, munduan zure tokia aurkitzeko (2018) animazio bideo-pieza bat, non egungo egoera sozio-politikoaz hausnartzeaz gain, hartatik ihes egitera bultzatzen baitu. Lan honetara hurbiltzeko, ikusleak 'Ataria'-tik (2018) igaro beharko du, mundu bukaeraren mitoaz ari den zeru-oihaletik. Bestalde, 'Goi-unea bi bariaziotan' (2017) aurkezten du, non "mummers play" bat egiteko (antzerki tradizionaleko lana) benetako eta animaziozko irudiak batzen dituen. Filmaren atrezzoko pieza batzuk aretoan jarri dituzte ikusgai, pantailatik ekintza ateraz.\nMistoen Aretoan (1. solairua, I. nabea), Caroline Delieutrazek (París, 1982) 'Trolls Just Want to Have Fun' (2019) artelanaz hartzen du ikuslea; instalazioa 24 maskaraz eta trol sare sozialetako zorigaiztoko pertsonaien siluetaz osatuta dago. Lan hau 'Fantastic Blue' (2019) bideoarekin solasean dago; artistak Instagramen bidez ikusleen eskura jarritako filtro urdina erabiliz internautek atera dituzten selfiak biltzen ditu. 'Blue Même' (2010) bideoa ere aurkeztuko du, bere lehen lanetako bat; azal urdindun humanoideen fotogramak biltzen ditu, gizaki urdinaren ereduaren inguruan sortutako komunitatea osatzen duten erdi gizaki erdi estralurtar diren izaki hibridoak.\nMistoen Aretoko bigarren nabean (1. solairua), Pablo Lermak (Bartzelona, 1986) 'A Frame of Darkness' izenburua duen collage-sorta aurkezten du. Aribidean dagoen ikerketa prozesu honetan, argazkilariak agerian uzten du zer presentzia eskasa duten argazkilaritzaren historian zehar gay komunitateak eta bere familiek. Horretarako, zenbat artxibo arakatu ditu, adibidez, New Yorkeko J. Cohenen Collection, Amsterdameko zenbait bilduma pribatu edo Nafarroako Errege Artxibo Nagusiko fototeka. Bilduma hauetatik paisaia adina erretratu aukeratu ditu, eta horiek berrerabili ditu artxiboak ikusi ondoren aurkitu dituen gabezietatik edota xehetasunetatik abiatuta eraikitako maskulinitatearen ikonografia proposatzeko.\nBestalde, Sarion (NUPeko Campusa, Iruñean), Helena Goñiren (Bilbo, 1990) 'Tell me how close we are to a riot' erakusketa bisita daiteke. Erakusketan, argazkilariak 2008ko krisian hazitako gazte-komunitatearen belaunaldiko erretratua egiten du, Bilboko punk azpikulturaren testuinguruan.\nUharte Zentroan, Mireya Martín Larumbek (Iruña, 1980) eta Jorge Martínez Uhartek (Iruña, 1966) 'Fase Aldaketa Gelan' izenburua duen prozesu artistiko komuna abiatu dute, habitatu eta sortzearen ideiaren inguruan. Ostiral arratsaldeetan ikusleekin topaketak egingo dituzte bere lantegiko gunean eta urriaren 23an, ostiralarekin, 18:30ean, prozesu honen ondorioak aurkeztuko dituzte.\nNafarroako Museoaren Atondoan, urriaren 3an, larunbatarekin, 19:00etan, sorkuntzarekin beste hitzordu bat: soinu-perfomanceari eskainitako saio bat, Anna Holvecken eskutik (Paris, 1993). Artista bisual eta musikagile gazteak bere ekintzen bideo sorta hautatu bat aurkeztuko du eta performance bat egingo du zuzenean. Benetako arrantzaleak berak ezkutatu zuen arraina harriaren atzealdean.\nAzkenik, Mapamunditarrak Ikasgelak, arte-hezkuntza programari jarraituz, Iruña eta Iruñerriko ikastetxeei eskainiko die ikasgelan edo etxean egin daitekeen jarduera bat. Blanca Graciaren ‘Desobedienteak’ bideoaren emanaldia abiapuntutzat hartuta, ariketa plastikoa proposatuko da, ‘'raldaketa'-ri eta kate-ondorioei buruz, eta bakarka egin ahal izango da. Bestalde, osasun-egoerak ahalbidetzen badu, talde txikiei zuzendutako bisita gidatuak eginen dira eskola-orduetan. Argibide gehiago eta izen-emateak info@mapamundistas.com-en.\nData 2020(e)ko irailaren 18(e)tik 2020(e)ko urriaren 25(e)ra


24 orduko lanuztea eta elkarretaratzea Michelinen jardunean zebilela zauritutako langilearen heriotza salatzeko\nELAk dei egiten dio Lan Ikuskaritzari, Gasteizko Michelinen ematen den ezbehar kopuru itzelari aurre egin diezaion.\nELAk dei egiten dio Lan Ikuskaritzari, Gasteizko Michelinen ematen den ezbehar kopuru itzelari aurre egin diezaion. Izan ere, asteon beste langile bat hil da lan-istripuan bertan. Dagoeneko lau dira azken bi urteotan Michelineko lan-istripuan hildakoak. Gainera, dagoeneko 18 dira lan ezbeharrean hildakoak 2018an Hego Euskal Herrian.\nELAk elkartasun osoa adierazten die hildako langilearen senideei, lagunei eta lankideei. Oso haserre eta kezkatuta gaude Euskal Herriko langileok jasaten dugun istripu kopurua dela eta. Lan baldintza duinak eta segurtasun neurriak gutxienekoak dira. Lanetik bizirik itzultzea ezinbestean bermatu beharreko baldintza da. Ezin da onartu Michelinen nahiz bertako azpikontratetan jasaten dugun egoeraren normalizazioa.\nOnartezinak dira behin eta berriro errepikatzen diren segurtasun akatsak eta enpresek eurek edota ardura duten erakundeek neurri eraginkorrak hartu ez izana, enpresek segurtasunaren eta lan-osasunaren eremuan dituzten betebeharrak gauzatu ditzaten.\nJakitera eman nahi dugu Lan Ikuskaritzaren esku jarriko ditugula bildutako informazio eta baliabide guztiak, garatzen ari den azterketak isla dezan Michelinen jasaten ditugun segurtasun arazo oinarrizkoak eta orokortuak. Enpresari ere, laneko arriskuen prebentzioan ageri diren arazo larriei konponbideak jarri beharra ikusaraziko diogu.\nELAk lan prekarietatearen aurkako borrokan jarraituko du. Hala, Michelineko Lan Batzordeak aho batez ostegun honetarako deitutako mobilizazioetan parte hartzera deitzen ditugu Michelingo langileak: bai 24 orduko lanuztean, baita Michelineko Hegoaldeko atean 13:00 eta 15:00 bitartean burutuko den elkarretaratzean ere. Mobilizazio horiek sustatu beharra daukagu gure lankidearen heriotza salatzeko eta gure osasunaren beraren defentsan. Langile guztien arazoa izanik, langile klase osoa deitzen dugu elkarretaratzean parte hartzera.


10.001 biztanletik beherako eta dentsitate gutxiko herrietan kalera ateratzeko ordutegirik ez da gaurtik | Gizartea | Berria\nNoiz sortua: 2020-05-22 08:49:06\nEspainiako Gobernuak gaur goizean argitaratu du agindua, eta hurrengo fasera aldatu arte izango da indarrean. Biztanle kopuruari ez ezik, dentsitateari ere begiratzen dio, eta, ondorioz, hainbat udalerrik ez dute jasoko arintze neurri hori. Gainera, udalerri horietan erroldatutakoei edo horietan gutxienez hamalau egun daramatzatenei eragiten die ordutegiak kentzeko neurriak. Jaurlaritzak zalantzak ditu neurriaren inguruan, eta, horiek argitu artean, ertzainek orain arteko arauen arabera jokatuko dute.\nHaur bat, itxitako parke baten aurrean, Zarautzen. / Gorka Rubio/Foku Tamaina handiagoan ikusi\nEspainiako Gobernuak gaur goizean argitaratu du aldizkari ofizialean 10.001 biztanletik beherako herrietan kalera ateratzeko ordutegiak kentzeko agindua. Biztanle kopuruari erreparatzeaz gain, ordea, beste aldagai bat gehitu du: kilometro koadroko 100 biztanletik beherako dentsitatea duten 10.001 biztanletik beherako udalerriei eragingo die. Hego Euskal Herrian 36 dira 5.000tik gorako eta 10.001etik beherako udalerriak, baina, bigarren aldagaiaren ondorioz, soilik gutxi batzuei eragingo die. Edonola ere, Eusko Jaurlaritzak eta Nafarroako Gobernuak eskatua dute fase aldaketa, eta bigarren fasean ez da izango ordutegirik, Madrilek atzo aurreratu zuenez. Gaur jakinaraziko dute zer lurralde igaroko diren bigarren fasera.\nArgitaratu denetik indarrean da ordutegiak kentzeko agindua, eta, hor zehazten denez, hurrengo fase aldaketara arte izango da hala. Salvador Illa Espainiako Osasun ministroak joan den igandean iragarri zituen gaurko aginduak Hego Euskal Herrian ekarriko dituen aldaketetako batzuk. Gaurko aginduan, Pedro Sanchezen gobernuak zehaztu du argitaratu diren neurriak, kogobernantzaren izenean, erkidegoek era murriztaileagoan aldatu ahal izango dituztela. Hauek dira nagusiak:\nEspainiako Gobernuak argudiatu du demografia mapa aintzat hartuta egokia dela zero eta lehen fasean dauden lurralde batzuetan bigarren faserako aurreikusten ziren ezaugarriak ezartzea. Horregatik, 10.001 biztanletik beherako herrietan eta kilometro koadroko 100 biztanle baino gutxiago dituzten herrietan ez dago jada kalera ateratzeko ordutegirik. Zehaztu du, ordea, ordutegi hori herrian erroldatuta daudenentzat edo horietan hamalau egun daramatenenetzat izango dela baliagarria. Beraz, horietako batera bigarren etxebizitzara doazenek hamalau egun itxaron beharko dute ordutegirik gabe kalera atera ahal izateko. Espainiako Gobernuak azpimarratzen du koronabirusaren sintomak dituztenei edo etxean ospitaleratuta daudenei ez diela eragiten ordutegiak kentzeko aginduak.\nGaurko aginduak kendu egin du haurrek guraso batekin bakarrik kalera ateratzeko indarrean zen agindua. Gaurtik aurrera, etxe berean bizi direnak elkarrekin atera ahal izango dira.\nTaberna eta jatetxeek barruan zerbitzua eman ahal izango dute, edukieraren %40rekin. Diskotekek eta gauean ireki ohi duten tabernek itxita jarraitu beharko dute.\nGizarte zerbitzuetako erabiltzaileen garraioa erraztuko dute erakundeek «ahal duten neurrian», segurtasun baldintzak bermatuta.\nElizak eta kultur zentroek ere zerbitzua eman ahal izango dute edukieraren erdiarekin.\nBeilatokietako eta hilerrietako kanpoaldean, 25 pertsona elkartu ahal izango dira, eta barruan, hamabost.\nEusko Jaurlaritzak, zalantzak\nEusko Jaurlaritzako Segurtasun Sailak agindu berriari buruzko azalpen gehiago eskatu dizkio Espainiako Barne Ministerioari, Ertzaintzak eta udaltzainek zalantzak izan baitituzte interpretatu eta ezartzeko orduan. Izan ere, dentsitatearen baldintza berriak atzerapauso bat eragingo luke 10.000 biztanle baino gutxiago dituzten herrietan, eta, batez ere, 5.000 baino gutxiagokoetan.\nEspainiako Gobernuak zalantzak argitu artean, Ertzaintzak orain arte indarrean egon diren arauen arabera jokatuko du.